Η Αντζέντα της ημέρας στην Πάφο- Όλα όσα θα γίνουν σήμερα 3 Ιουνίου - Pafos Press\nΑρχική ΑΝΤΖΕΝΤΑ ΗΜΕΡΑΣ Η Αντζέντα της ημέρας στην Πάφο- Όλα όσα θα γίνουν σήμερα 3...\nΗ Αντζέντα της ημέρας στην Πάφο- Όλα όσα θα γίνουν σήμερα 3 Ιουνίου\nΑρχίζει σήμερα το τριήμερο του Κατακλυσμού και η Πάφος είναι η ιδανική πόλη για να το απολαύσουμε. Με εκδηλώσεις και προσεγμένες επιλεκτικά κινήσεις μπορούμε να ξεκουραστούμε και να φορτίσουμε για τα καλά τις μπαταρίες μας που τόσο πολύ το έχουμε ανάγκη.\nΤο Πάφος 2017 σήμερα πάει στην Πέγεια και όλοι μαζί μπορούμε να ζήσουμε τις Οι Γιορτές της Γερονήσου γνωστής και ως Ιεράς Νήσου, η οποία υπήρξε για αιώνες δημοφιλής προορισμός για τους ταξιδιώτες και τους περιηγητές της Κύπρου. Να θυμίσουμε πως ανασκαφές στο νησάκι απέναντι από τον Άγιο Γεώργιο της Πέγειας, έφεραν στο φως στοιχεία από την περίοδο των Πτολεμαίων, καθώς και αρχιτεκτονήματα ιωνικού ρυθμού που καταδεικνύουν τις ποικίλες πολιτισμικές επιδράσεις που δέχτηκε η ευρύτερη περιοχή της Πάφου, μέσα στον ρου της ιστορίας.\nΣήμερα Σάββατο 3 Ιουνίου στην Πάφο μπορούμε να πάμε το πρωί μια βόλτα απο το Kings Avenue Mall για να δούμε την παρουσίαση του Foundation College για τις καλύτερες επιλογές στους τόπους και χώρους σπουδών. Ακολούθως ένας καφές ή μια βόλτα στο παραλιακό μέτωπο ή και στην πλατεία Κένεντυ φαντάζουν σήμερα ως ιδανικές επιλογές.\nΔεν πρέπει σήμερα να ξεχάσουμε ότι εγκαίνεια κάνει ένα νέο κατάστημα ρούχων στην πόλη μας το Black8. στην αρχή της οδού Γλάδστωνος στο ανήφορο ή κατήφορο απο ή προς Κάτω Πάφο.\nΕκείνο που σήμερα δεν πρέπει να χάσει κανείς είναι την συναρπαστική όπως αναμένεται να εξελιχθεί παρουσίαση Ποντιακών και Γεωργιανών χωρών στο Μεσαιωνικό Κάστρο απόψε σττις 8μμ.\nΝα μην ξεχάσουμε φυσικά τον τελικό του Champions League ανάαμεσα στη Βασίλισσα Ρεάλ και την Κυρία Γιουβέντους σε παιχνίδι που θα είναι ωδή για τους λάτρεις της στρογγυλής θεάς.\nΤο βράδυ για την διασκέδαση μας μπορούμε να επιλέξουμε ανάμεσα σε Corona Tour στο Otto.Dieci, Nights of Silver στο LOFT Club ξεκινώντας απο νωρίτερα απο το Alsos Cafe Bar όπου ο Σάββας και ο Νικόλας θα παίζουν ζωντανά μουσική.\nΛιμανάκι Αγίου Γεώργιου\nBlack8 GRAND Opening\n3 Ιουνίου – 4 Ιουνίου · BLACK 8 · Paphos\nCorona Tour (Paphos) – Κατακλυσμός 2017\nΣτις 11 μ.μ. · Otto.Dieci · Πάφος\n45′ program with Pontiac and Georgian Dances\nΣτις 8 μ.μ. · The Castle, Kato, Paphos\nNights of Silver\nΣτις 11 μ.μ. · LOFT CLUB · Paphos\nEnrolment & Information Event\nΣτις 11 π.μ. · Kings Avenue Mall Paphos\nΣάββας & Νικόλας Live at Alsos Bar\nΣτις 9:30 μ.μ. · Alsos Cafe Bar · Paphos\nΣτην Πάφο απόψε εφημερεύει το φαρμακείο της Έλενας Παναγιώτου στην Ιπποκράτους 21-23 στην Περβόλα απέναντι απο το Χρυσοχοείο Μαρίας. Τηλ: 26911886, 99474434\nΠροηγούμενο άρθροΔύο ερωτευμένες καμήλες εμποδίζουν την κυκλοφορία σε δρόμο του Κατάρ. (BINTEO)\nΕπόμενο άρθροΠΑΦΟΣ: Έκαψαν δύο αυτοκίνητα στην Έμπα ιδιοκτησίας 23χρονου και 21χρονου – ΔΕΙΤΕ ΦΩΤΟΓΡΑΦΙΕΣ\nΗ αντζέντα της ημέρας σήμερα Τρίτη 6 Ιουνίου στην Πάφο\nΗ Αντζέντα της ημέρας στην Πάφο- Όλα όσα θα γίνουν σήμερα 2 Ιουνίου


Βιασμοί, κακοποιήσεις και παρενοχλήσεις και στην Κύπρο: Καταγγέλλουν από προπονητές μέχρι… μητροπολίτη! – Karvasaras – Ειδήσεις από την Δυτική Ελλάδα και όλο τον κόσμο\nΒιασμοί, κακοποιήσεις και παρενοχλήσεις και στην Κύπρο: Καταγγέλλουν από προπονητές μέχρι… μητροπολίτη!\n23 Φεβρουαρίου 2021, 11:56\nΚύπρος: Ποινική δίωξη εις βάρος προπονητή στίβου, που παρενοχλούσε ανήλικες αθλήτριες – Ιερωμένος κέρασε ουίσκι γυναίκα και πήγε να την βιάσει – Εμπλέκονται ακόμη ηθοποιό, πολιτικοί και… πρέσβης που πήρε προαγωγή!\nΤις επόμενες ημέρες αναμένεται να κληθεί για ανάκριση και μητροπολίτης, ο οποίος καταγγέλθηκε για απόπειρα βιασμού σε τουλάχιστον δύο περιπτώσεις, ενώ αναμένεται να υπάρξουν και άλλες καταγγελίες εναντίον του. Η περίπτωση του νητροπολίτη ήταν γνωστή στην ηγεσία της Εκκλησίας της Κύπρου, αλλά είχε αποσιωπηθεί, για να μην δημιουργηθεί σκάνδαλο.\nΣυνεχίζεται η κατάληψη στην ΕΠΑΣ Αγρινίου (video)\nΠαραλαβή δωρεών από ΑΔΜΗΕ και δήμο στο Νοσοκομείο Μεσολογγίου\nΑγρίνιο: Δωρεάν τεστ κορωνοϊού την Πέμπτη στην είσοδο του δημαρχείου\nΜέΡΑ25: Στηρίζουμε την απεργία των υγειονομικών – Δημόσια Δωρεάν Υγεία για όλους


Sears: Χρεοκοπία για την άλλοτε ηγετική εταρεία λιανεμπορίου στις ΗΠΑ – Σκάι Πάτρας\nWriter 13:10 15 Οκτωβρίου, 2018\nΗ Sears Holdings, στην οποία ανήκουν και τα Kmart, κατέθεσε σήμερα αίτηση υπαγωγής στο Chapter 11 του αμερικανικού πτωχευτικού κώδικα. Η εταιρεία έχει πληγεί, μαζί με πολλούς άλλους πρώην κολοσσούς του λιανεμπορίου, από την άνοδο του ηλεκτρονικού εμπορίου και συγκεκριμένα από εταιρείες όπως η Amazon.\nΗ Sears έχει ξεκινήσει ήδη να κλείνει καταστήματα και να εκποιεί ακίνητα καθώς είναι αντιμέτωπη με ένα ανεξόφλητο δάνειο που ξεπερνά τα πέντε δισεκατομμύρια δολάρια.\nΗ εταιρεία απασχολεί 90.000 υπαλλήλους και την εποχή της ακμής της αριθμούσε πάνω από 3.000 καταστήματα.\nΈγινε ο μεγαλύτερος λιανέμπορος στις ΗΠΑ προτού την εξαγοράσει η Walmart την δεκαετία του ’80.\nΗ εταιρεία έκανε αίτηση πτώχευσης καθώς, όπως λέγεται, δεν μπόρεσε να αντεπεξέλθει στην αποπληρωμή χρέους 134 εκατ δολαρίων που έληγε σήμερα.\nΤο Chapter 11 μεταθέτει για αργότερα τις υποχρεώσεις μιας αμερικανικής εταιρείας απέναντι στους πιστωτές της, δηλαδή της δίνει χρόνο να αναδιοργανώσει τα χρέη της ή να πουλήσει τμήματα της επιχείρησης.\nΩστόσο, ανακοίνωσε το κλείσιμο 142 ζημιογόνων καταστημάτων της περίπου μέχρι το τέλος του χρόνου πέραν των 46 καταστημάτων που ανακοίνωσε ότι θα κλείσουν ως τον Νοέμβριο.


Καλό νούμερο ο Βαλεντίνος | Protagon.gr\nΚαρδούλες παντού | Aris Oikonomou/SOOC\nΟ,τι και να λέμε, όσο και να απαξιώνουμε και να σνομπάρουμε, ο κόσμος φαίνεται να αγαπά τη γιορτή του Αγίου Βαλεντίνου, όπως και όλες τις γιορτές, άλλωστε. Και η οικονομική της διάσταση δεν είναι καθόλου αμελητέα\nΧριστίνα Ταχιάου 14 Φεβρουαρίου 2013, 05:12\nΣτις αρχές Φεβρουαρίου του 2004 είχαμε μ’ ένα φίλο μου τη φαεινή ιδέα να παρακολουθήσουμε την πρώτη προεκλογική συγκέντρωση του Καραμανλή στην Κατερίνη. Ήταν Κυριακή, φτάσαμε νωρίς και χαζεύαμε τις βιτρίνες των κλειστών μαγαζιών. Κοιταχτήκαμε όλο απορία σε κάποια στιγμή και σχολιάσαμε ότι κάτι δεν πάει καλά στην πόλη: ή έχει γεμίσει πόρνες ή όλες οι Κατερινιώτισσες συμπεριφέρονται έτσι. Δεν μπορούσαμε αλλιώς να εξηγήσουμε το γεγονός ότι σε όποια βιτρίνα γυρνούσαμε το βλέμμα μας, πέφταμε σε κάτι ασύλληπτα προκλητικά εσώρρουχα.\nΜετά από καναδυό μέρες τον πήρα τηλέφωνο γελώντας: «Καλά ρε, κανενός το μυαλό δεν πήγε ότι πλησιάζει του Αγίου Βαλεντίνου;» Γι αυτό, λοιπόν, η εντυπωσιακά εναρμονισμένη πρακτική απ’ τους μαγαζάτορες της Κατερίνης.\nΚαι φέτος, κάπως έτσι θα το ξεπετούσα το ζήτημα, αν δεν τύχαινε το τελευταίο σαββατιάτικο απόγευμα του Ιανουαρίου να βρεθώ στην Πλατεία Αριστοτέλους αντιμέτωπη με μια νεαρή με ματσούκι στο χέρι και τον κάμεραμαν να καραδοκεί να γράψει την απάντησή μου στην ερώτηση «Τι γνώμη έχετε για τη γιορτή του Αγίου Βαλεντίνου;». Έφυγα αγνοώντας τους επιδεικτικά. Μετά, όμως, μου ήρθε μια φλασιά: έτσι για αλλαγή, να παρακολουθήσω ψύχραιμα, έγκαιρα και μ’ ενδιαφέρον τα συμπτώματα της Αγιοβαλεντινίασης.\nΙδού λοιπόν τα πρώτα ευρήματα.\nΤο sex shop της γειτονιάς μου είναι εξτρά φωταγωγημένο εδώ και 10 μέρες. Πήγα και τους ρώτησα αν παρατηρείται εξτρά κίνηση λόγω της ημέρας και με κοίταξαν με ύφος «καλά, εσύ που ζείς;».\nΤο λουλουδάδικο της γειτονιάς μου έχει προσθέσει κόκκινα μπαλόνια στις γλάστρες που βγάζει στο πεζοδρόμιο εδώ και μια βδομάδα.\nΤο κατάστημα της Swatch στο κεντρικότερο σημείο της Θεσσαλονίκης έχει εδώ και μέρες σε ειδική βιτρίνα το μοντέλο του 2013 με τις καρδούλες. Πεσμένες οι πωλήσεις σε σχέση με άλλες χρονιές, αλλά το αγοράζουν πιτσιρικάδες κυρίως που μαζεύουν τα 55 ευρώ που κοστίζει, προκειμένου να το χαρίσουν στο κορίτσι τους.\nΤην περασμένη Παρασκευή, στο κατάστημα με τα εσώρρουχα της γειτονιάς μου, η ιδιοκτήτρια μου πρότεινε να δω τα προκλητικά κομμάτια, γιατί «πλησιάζει κι ο Άγιος Βαλεντίνος».\nΗ Groupon και οι άλλες εταιρείες προσφορών διαθέτουν εδώ και μέρες από κολιέ που σκανάρεται με το κινητό και εμφανίζει μηνύματα αγάπης μέχρι προκλητικά εσώρουχα.\nΣτο τζαζ μπαρ που πηγαίνω κι όπου κάθε χρόνο τέτοια μέρα βάζουν ροδοπέταλα στα τραπέζια, σταμάτησαν το βράδυ της Δευτέρας να δέχονται κρατήσεις για σήμερα διότι είναι sold out.\nΣτο κομμωτήριό μου είχαν αρκετά ραντεβού για πιστολάκι λόγω της ημέρας.\nΤο ίδιο και σε αισθητικούς για αποτρίχωση και σε νυχάδικα για μανικιούρ – πεντικιούρ.\nΤα ξενοδοχεία και τα εστιατόρια που έχουν προσφορές για την ημέρα έχουν μια κάποια κίνηση. Όχι ότι όλοι πετάν απ’ τη χαρά τους, αλλά υπάρχει κίνηση.\nΑκόμη και σε μπιραρία φίλου όπου δεν έχει ποτέ ιδιαίτερη κίνηση για του Αγίου Βαλεντίνου, χθες το πρωί είχαν ήδη δυο κρατήσεις από ζευγάρια.\nΤα ζαχαροπλαστεία είναι πανέτοιμα, εξοπλισμένα με κάθε είδους σοκολατοκαρδιά και αγαπότουρτα.\nΤελικά, ό,τι και να λέμε, όσο και να απαξιώνουμε και να σνομπάρουμε, ο κόσμος φαίνεται να αγαπά τη γιορτή του Αγίου Βαλεντίνου, όπως και όλες τις γιορτές, άλλωστε. Η οικονομική της διάσταση δεν είναι καθόλου αμελητέα, όπως όλα δείχνουν. Το σημαντικότερο, όμως, είναι η ανάγκη των ανθρώπων να γιορτάζουν και να το ρίχνουν έξω με κάθε περίσταση, ακόμα και με λούτρινα αρκουδάκια, σαχλοκαρδούλες, γουγουλινομηνυματάκια και απατηλές λάμψεις σε μίζερες ημέρες. Ε, δεν είναι καθόλου λίγο αυτό, όσο και να κράζουμε για τον «ξενόφερτο άγιο» και την «εμπορευματοποιημένη γιορτή». Τι να πούμε και για τον τρόπο που γιορτάζουμε και τα Χριστούγεννα, δηλαδή…


Πώς θα κάνετε τα μαλλιά σας να λάμπουν; | Jenny.gr\nΠώς θα κάνετε τα μαλλιά σας να λάμπουν;\nΚαι ποια δεν θέλει λαμπερά μαλλιά; Υγιή μαλλιά που γυαλίζουν είναι ο διακαής πόθος κάθε γυναίκας. Κάθε φορά που σκεφτόμαστε περιποίηση των μαλλιών ψάχνουμε κάτι που πέρα όλων των άλλων που έχουμε ανάγκη θέλουμε να μας χαρίζει και λάμψη. Οι τρόποι που θα έχετε δοκιμάσει προφανώς θα είναι αρκετοί αλλά οι παρακάτω φυσικές θεραπείες ίσως σας έχουν ξεφύγει.\n1. Τα φυσικά έλαια δεν είναι αποτελεσματικά μόνο για ενυδάτωση αλλά και για λάμψη. Δοκιμάστε να βάλετε στα μαλλιά σας λάδι καρύδας, έλαιο από αβοκάντο ή ακόμα και ελαιόλαδο μία ώρα πριν το λούσιμο. Όταν τελειώσετε και με το conditioner τα μαλλιά σας θα ακτινοβολούν.\nΚλασσικό κι αγαπημένο, το Elixir Ultime της Kerastase θρέφει τα μαλλιά ενώ ταυτόχρονα τους χαρίζει λάμψη και μεταξένια αίσθηση.\n2. Το καθημερινό λούσιμο δεν συνεπάγεται και λαμπερά μαλλιά. Αφήστε τα να αναπνεύσουν και να κάνουν μόνα τους τις διεργασίες που πρέπει. Μην φοβάστε! Για μία μέρα δεν λαδώνουν.\n3. Δοκιμάστε να λουστείτε με παιδικό σαμπουάν. Εκτός του ότι τα μαλλιά σας θα μυρίζουν υπέροχα, θα αποκτήσουν και την λάμψη που έχουν τα μαλλιά των παιδιών.\n4. Μην ξεχνάτε ποτέ το conditioner. Ψάξτε να βρείτε το σωστό για τα μαλλιά σας και μην παραλείπετε να το χρησιμοποιήσετε μετά το λούσιμο. Τα σωστά ενυδατωμένα μαλλιά είναι φυσικό να λάμπουν.\n5. Κι ακόμη ένας νόστιμος τρόπος για να έχετε λαμπερά μαλλιά είναι να καταναλώνετε τροφές με υγιή λιπαρά, όπως τα αμύγδαλα, τα καρύδια, ο τόνος και ο σολομός. Πέραν της λάμψης, τα υγιή λιπαρά βοηθούν τα μαλλιά να μακραίνουν γρήγορα και να είναι δυνατά.


Αυτός είναι ο μεγάλος νικητής του Nomads! | Ράδιο Πόλις 99,4\nΑρχική Lifestyle Αυτός είναι ο μεγάλος νικητής του Nomads!\nΑυτός είναι ο μεγάλος νικητής του Nomads!\nΌλα όσα έγιναν στον μεγάλο τελικό του Nomads Μαδαγασκάρη! Στέλιος Χανταμπάκης και Γρηγόρης Μόργκαν μονομάχησαν σε έναν τελικό για γερά νεύρα!\nΟ Στέλιος Χανταμπάκης είναι ο μεγάλος νικητής του Nomads! Κατάφερε να ανατρέψει τα πάντα στον τελικό στόχο!\nΜια μεγάλη βραδιά αυτή της Κυριακής για τους τηλεθεατές του Nomads, με πολύ αγωνία για την ανάδειξη του μεγάλου νικητή. Ο Στέλιος Χανταμπάκης είναι εκείνος που, όπως σας είχαμε γράψει, φεύγει από το Nomads με το χρηματικό έπαθλο των 150.000 ευρώ.\nΤους τελευταίους 2,5 μήνες στη Μαδαγασκάρη οι παίκτες του Nomads πέρασαν πολλά με το παιχνίδι να παίρνει συχνά διαφορετική τροπή. Ο Κώστας Αναγνωστόπουλος, o Χρήστος Βασιλόπουλος, o Γρηγόρης Μόργκαν, η Ντάρια Τουρόβνικ, η Αθηνά Κωστοπούλου, ο Δήμος Χαριστέας, ο Mike και ο Στέλιος Χανταμπάκης έφτασαν στις τελικές αναμετρήσεις του Nomads.\nΑπό τους τρεις προημιτελικούς η Αθηνά Κωστοπούλου, η Ντάρια Τουρόβνικ και ο Στέλιος Χανταμπάκης προκρίθηκαν στον ημιτελικό του Nomads. Το βράδυ της Κυριακής ο Σάββας Πούμπουρας ανακοίνωσε και το όνομα του τέταρτου παίκτη που επίσης κατάφερε να περάσει στον Ημιτελικό χάρη όμως στις θετικές ψήφους του τηλεοπτικού κοινού και αυτός ήταν ο Γρηγόρης Μόργκαν.\nΟ τελικός του Nomads ήταν θέμα αντρών αυτή τη φορά. Ο Γρηγόρης Μόργκαν ήταν εκείνος που κατάφερε να συγκεντρώσει τις περισσότερες νίκες ισορροπώντας τα σακιά πάνω στους στήλους και να περάσει πρώτος στον μεγάλο τελικό του Nomads.Στο δεύτερο αγώνισμα ο Στέλιος Χανταμπάκης ανταγωνίστηκε τις δύο γυναίκες του ημιτελικού. Οι τρεις τους παιδεύτηκαν πολύ μέχρι να βρουν τον σωστό συνδυασμό των κομματιών για να πετύχουν τον σχηματισμό του κύβου. Τελικά ο Στέλιος Χανταμπάκης κατάφερε να κερδίσει και να προκριθεί στον μεγάλο τελικό\nΓρηγόρης Μόργκαν και Στέλιος Χανταμπάκης ήρθαν αντιμέτωποι στον μεγάλο τελικό του Nomads. Ο Γρηγόρης Μόργκαν κέρδισε στο πρώτο αγώνισμα και επέλεξε ως πλεονέκτημα του στην τελική πίστα λιγότερα κομμάτια στο παζλ. Στο παιχνίδι μνήμης που ακολούθησε νικητής αναδείχθηκε ο Στέλιος Χανταμπάκης ζητώντας το πλεονέκτημα τα βαρέλια του τελικού αγωνίσματος να έχουν μεγαλύτερη διάμετρο. Στο τρίτο αγώνισμα οι παίκτες μετέφεραν 3 μπάλες προσπαθώντας να τις κινούν συνεχώς μέσα σε ένα γουόκ.\nΠροηγούμενο άρθροΚλήρωση Τζόκερ (1977): Αυτοί είναι οι τυχεροί αριθμοί – Τζακ ποτ\nΕπόμενο άρθροΆνοιξε σήμερα το νέο και διαφορετικό Mikel στον σιδηροδρομικό σταθμό της Λάρισας (φώτο)


BAND OF THE WEEK: Jason Becker | Rockhard - Greece\nBAND OF THE WEEK: Jason Becker\n4 Δεκεμβρίου, 2018 - 16:15\nΤα λόγια είναι περιττά όταν μιλάμε για έναν καλλιτέχνη όπως ο Jason Becker. Αυτό το παιδί-θαύμα, που χτυπήθηκε τόσο βάναυσα από τη μοίρα, σε ηλικία μόλις 20 χρονών, το 1990 κι ενώ ήταν έτοιμος για το μεγάλο άλμα στην καριέρα του, έχοντας μπει στην μπάντα του David Lee Roth, διεγνώσθη με ALS, χάνοντας όχι απλά τη δυνατότητα να παίζει κιθάρα, αλλά να είναι καθηλωμένος σε αμαξίδιο, χωρίς καν να μπορεί να αναπνεύσει δίχως βοήθεια, χωρίς να μιλά κι επικοινωνεί μέσω ενός συστήματος που ανακάλυψε ο πατέρας του. Η αγάπη του για τη μουσική και τη ζωή γενικότερα, τον οδήγησε να έχει έτοιμο για κυκλοφορία, στις 7 Δεκεμβρίου, το άλμπουμ “Triumphant hearts”. Ένα άλμπουμ γραμμένο από εκείνον, όπου παίζει η αφρόκρεμα των κιθαριστών της rock σκηνής… Το Band of the week, είναι αφιερωμένο στον εκπληκτικό αυτόν κιθαρίστα, με μία ιδιαιτερότητα. Αντί να ψηφίσετε τον αγαπημένο σας δίσκο, θεωρούμε ότι το link για το pre-order του “Triumphant hearts”, έχει πολύ μεγαλύτερη αξία…\nΤις σκέψεις μου για τον Jason Becker, τις έχω γράψει στην ανάλυση της ταινίας για τη ζωή του, “Not dead yet”. Προσωπικά τον έχω ΠΑΡΑ πολύ ψηλά στη λίστα με τους αγαπημένους μου κιθαρίστες και το “Perpetual burn” μέσα στα Top-3 instrumental άλμπουμ όλων των εποχών. Ξέρετε ποιο είναι το εκπληκτικό με αυτόν τον άνθρωπο; Το πάθος του για τη μουσική και τη ζωή, είναι τόσο ασίγαστο, που παρότι σχεδόν 30 χρόνια καθηλωμένος, δεν έχασε ποτέ το κουράγιο του. Η είδηση για το “Triumphant hearts”με ώθησε να το προ-παραγγείλω σχεδόν εδώ και δύο χρόνια. Και θα μπορούσα να περιμένω πολύ περισσότερο για την κυκλοφορία του. Επειδή δεν είναι απλά ένας δίσκος, είναι ένας θρίαμβος της ζωής. Δεν θέλω να βάλω στο μυαλό μου τι αριστουργήματα θα είχαμε ακούσει από τον Jason Becker αν ήταν υγιής, στα σχεδόν 30 χρόνια που μεσολάβησαν από την ασθένειά του. Απλά απολαμβάνω το νέο του άλμπουμ δίχως τελειωμό…\nΤι σου είναι η δύναμη της ψυχής… Ένας άνθρωπος που οι γιατροί του έδιναν τρία έως πέντε χρόνια ζωής, καταφέρνει να ζει μέχρι και σήμερα. Ένας μουσικός εγκέφαλος, που όμοιός του δεν έχει εμφανιστεί στον πλανήτη δεκαετίες τώρα. Ένας άνθρωπος που η αρρώστια του δεν του επιτρέπει να μιλάει, να κινείται και να κάνει αυτό για το οποίο ο Θεός τον μπόλιασε με άπλετο ταλέντο. Να ερωτοτροπεί πάνω στη εξάχορδη αγαπημένη του. Συνεχίζει και «μιλάει», «γράφει» μουσική με ένα σύστημα υπολογιστή το οποίο και έφερε εις πέρας ο πατέρας του. «Έχει παγιδευτεί το σώμα μου και η ομιλία μου, όχι και το μυαλό μου», είχε δηλώσει το 1997, με την κατάσταση της υγείας του να παραμένει στάσιμη από τότε. Μην περιμένετε να μιλήσω για μουσική αυτή την εβδομάδα. Δεν μπορώ. Μόνο σεβασμός, δέος και άπλετη συγκίνηση για έναν άνθρωπο που παλεύει τα πάντα μόνος του ενάντια σε όλα. Είπαμε… ΔΕΟΣ!\nΕπειδή ο χρόνος μας βοηθά στο να ξεχνάμε, είναι καλό που μας δίνονται αφορμές να ανατρέχουμε στο παρελθόν και να γράφουμε για καλλιτέχνες όπως ο Jason Becker. Δυστυχώς τα τελευταία χρόνια περισσότερο αναφερόμαστε στον Αμερικάνο βιρτουόζο, λόγω της ασθένειας που τον έχει καθηλώσει, παρά για την μουσική του. Με την κυκλοφορία του "Triumphant hearts" όμως, μας δίνει την διατυμπανίσουμε ότι πρόκειται για έναν από τους πιο ταλαντούχους κιθαρίστες που έχουν κοσμήσει τον μεταλλικό χώρο. Επιδραστικός ακόμα και με ελάχιστες κυκλοφορίες στην ταλαιπωρημένη καριέρα του. Πολύχρωμος σε ήχους και πολυποίκιλος στο μουσικό του ύφος, ο Becker ανήκει στην ελίτ μαζί με τους συνοδοιπόρους του Joe Satriani, Steve Vai, Richie Kotzen, Tony MacAlpine, Paul Gilbert, Greg Howe, Vinnie Moore και βέβαια τον παιδικό του φίλο Marty Friedman με τον οποίο ξεκίνησε στους CACOPHONY. Οφείλουμε πολλά στον Mike Varney που μέσω της δικής του Shrapnel, ρίσκαρε με πολλούς αντίστοιχούς καλλιτέχνες και ανέδειξε πολλούς που άλλοι δεν τολμούσαν να χρηματοδοτήσουν. Στο επερχόμενό του άλμπουμ, θα έχουμε την ευκαιρία να ακούσουμε πολλούς φίλους του Becker να συμμετέχουν με το δικό τους ύφος σε νέες, δικές του συνθέσεις, για να μας πέσουν τα σαγόνια όχι μόνο λόγω ταχύτητας στο shredding αλλά και έμπνευσης, μελωδίας και συναισθήματος. Στοιχεία τα οποία ο Jason Becker διέθετε από μικρός. Άλλωστε στο ντεμπούτο των CACOPHONY ήταν μόλις 18 ετών, ενώ στο πρώτο του πραγματικό σόλο άλμπουμ, το κλασικό "Perpetual burn" ήταν 19! Δεν μπορώ να φανταστώ τι θα μας είχε δώσει μουσικά ο Becker αν του το επέτρεπε το σώμα του. Με τα φώτα του David Lee Roth στα 20 του χρόνια και τα πρώτα του βραβεία να έρχονται, όσο ο μουσικός κόσμος αποθέωνε το παίξιμό του, ενώ παράλληλα ο κολλητός του έμπαινε στους MEGADETH, πιστεύω πως μόνο ο ουρανός ήταν το ταβάνι του. Δεν είναι πολλοί οι κιθαρίστες που κυκλοφορούν δουλειές και μπορώ να τις απολαύσω, όσο αυτές του Becker, οπότε μέσα στην στενοχώρια μου για την σωματική κατάστασή του, μόνο χαρά μπορώ να νιώσω περιμένοντας το "Triumphant heart.\nΤο αγαπώ και το παραδέχομαι απεριόριστα το παιδί αυτό. Και δεν το κάνω από οίκτο, αλλά από αμέριστη παραδοχή. Χαμηλώνω το κεφάλι και τον σέβομαι τα μέγιστα. Ο Jason πάσχει από τη νόσο Lou Gehrig. Στη κατάστασή του άλλοι δεν μπορούν να ζήσουν καλά - καλά, αντ’ αυτού ο υπερ-ταλαντούχος αυτός μουσικός δεν έχει σταματήσει να συνθέτει μουσική και μάλιστα ιδιαιτέρως ποιοτική. Έστω και καθηλωμένος σε αναπηρικό καροτσάκι. Το ταλέντο του, πολυπρόσωπο. Έγινε γνωστός όταν στο πανεπιστήμιό του κέρδισε το πρώτο βραβείο για τη διασκευή του στο τιτάνιο “Black star” του μεγάλου Yngwie Malmsteen, έπαιξε hard rock, κλασσικό heavy, power metal, neoclassical, συνεργάστηκε με μουσικούς μεγάλης αξίας, έδειξε πως και στα rhythm ‘n’ blues ήταν στο στοιχείο του… στα 20 του αντικατέστησε τον Steve Vai στη μπάντα του David Lee Roth σαν να ήταν μεσήλικας, φτασμένος μουσικός, σαν να μη συνέβαινε τίποτα. Είχε θράσος, θάρρος, πίστη στις ικανότητές του και εμπιστοσύνη στο τεράστιο ταλέντο του. Τύχη δεν είχε στη ζωή του. Κάντε ένα δώρο στον εαυτό σας και μάθετέ τον. Α! Και εκτός από τη δισκογραφία του (προσωπικές κυκλοφορίες και συνεργασίες) ακούστε και τα δύο tribute albums που κυκλοφόρησαν, τα “Warmth in the wilderness (A tribute to Jason Becker)”. Θα διαπιστώσετε πως πολλές φορές, κάποια πράγματα είναι πολύ πιο σημαντικά, απ’ όσο ήδη φαίνονται και πως κάποιοι καλλιτέχνες, απλά δεν αγγίζονται… Παικταρά μου, κουράγιο και δύναμη!\nΣτο σκληρό ήχο, πολλοί μουσικοί παρά τις ασθένειές τους, συνεχίζουν να μην τα παρατάνε, παίρνοντας δύναμη από αυτό που τόσο αγαπάνε, εμπνέοντας μας στο έπακρο. Χαρακτηριστικά παραδείγματα αυτού, τόσο ο Glenn Tipton (JUDAS PRIEST, διαγνωσμένος με Parkinson από το 2008 που αποσύρθηκε μόλις φέτος από τις συναυλίες), όσο και ο Jeff Beccera (POSSESSED, καθηλωμένος σε καροτσάκι από όταν πυροβολήθηκε στη πλάτη, κι όμως, συνεχίζει να είναι στις επάλξεις).\nΟ Jason Becker όμως, με την ευλογία του εξωπραγματικού ταλέντου του στη κιθάρα και την κατάρα της ασθένειας ALS, συγκινεί όσο κανένας μουσικός. Και αυτό, διότι ενσαρκώνει το ψυχικό μεγαλείο του μουσικού που νιώθει ζωντανός γράφοντας νότες, μουσικά θέματα και τραγούδια, ακόμα κι όταν η κατάσταση του σώματος του το καθιστά αυτό φαινομενικά αδύνατο (θυμίζω, επικοινωνεί και συνθέτει μουσική μόνο με τα μάτια του ουσιαστικά).\nΑπό το διπλό κιθαριστικό όργιο των CACOPHONY στα “Speed Metal Symphony” (1987) και “Go Off!” (1988), με τον πολύ Marty Friedman, και την απαρχή της προσωπικής του καριέρας με το “Perpetual Burn” (1988) (η πρώτη μου επαφή με το μεγαλείο του) ως και τις μέρες μας, ο BECKER καθηλώνει με την αντίληψη της μελωδίας, σύνθεσης και το αίσθημα ροής που βγάζουν οι δίσκοι του συνολικά και καθένα από τα τραγούδια του ξεχωριστά. Και αυτό εν τέλει, είναι που ξεχωρίζει τους μουσικούς, από τους αθλητές ταχύτητας shredders του κόσμου. Αγαπημένο μου κομμάτι; Το έμπα του ντεμπούτου του με το “Altitudes” γιατί είναι το τέλειο παράδειγμα όσων είπα παραπάνω. Αυτό που στο χωριό μου λέμε “second to none”.\nΤον Jason Becker τον μάθαμε πρώτα ως το alter ego του Marty Friedman στους φοβερούς και τρομερούς CACOPHONY και αργότερα με εκείνο το καταπληκτικό “Perpetual burn” του 1988. Ηχογράφησε ένα άλμπουμ με τον David Lee Roth και η πορεία του φαινόταν κυριολεκτικά ασταμάτητη. Δυστυχώς όμως, η άτιμη ασθένεια του Lou Gehrig έβαλε τέλος σε μια πολλά υποσχόμενη καριέρα. Έβαλε τέλος, είπα; Γράψτε λάθος. O Becker ακόμα και αυτή τη στιγμή, συνθέτει αδιάκοπα μουσική και κυκλοφορεί καινούργια δουλειά. Και προσέξτε, μιλάμε για έναν άνθρωπο που πλέον δεν κινείται, δεν μιλάει και επικοινωνεί με το περιβάλλον του με τα μάτια, με τη βοήθεια ενός συστήματος που επινόησε ο πατέρας του. Αλήθεια, καθήστε ένα λεπτό και αναλογιστείτε, πόση δύναμη ψυχής κρύβει κάτι τέτοιο… Και βέβαια δεν ήταν δυνατόν να μην με χαροποιήσει η είδηση ότι ο Becker κυκλοφορεί νέο δίσκο. Κάθε δίσκος από αυτόν τον άνθρωπο, είναι μια απόδειξη ότι τίποτα στη ζωή δεν είναι ακατόρθωτο. Και για μένα ο Becker δείχνει μια απίστευτη θέληση για ζωή και δεν μπορώ παρά να κλίνω το γόνυ μπροστά του με περίσσιο σεβασμό…\nJason Becker: ένα όνομα που όσοι ασχολούνται έστω και λίγο πιο ενεργά με τον metal χώρο, τον ξέρουν σίγουρα. Ένα μεγάλο ταλέντο που πάνω στην καίρια στιγμή παίρνει μεταγραφή στην μπάντα του David Lee Roth και φαίνεται έτοιμος να μπει στα μεγάλα σαλόνια.\nΜια εβδομάδα αργότερα θα διαγνωσθεί με την ασθένεια του Lou Gehrig κι ενώ καταφέρνει να ολοκληρώσει τις ηχογραφήσεις, δεν μπορεί να είναι παρών στην περιοδεία.\nΜια τραγωδία σε μια στιγμή που η τύχη φαίνεται να χαμογελά. Τι ειρωνεία;\nΗ ιστορία του Jason Becker έχει γίνει ταινία με τίτλο “Not dead yet” . Θυμάμαι πως την είχαμε δει στις νύχτες πρεμιέρας και μετά το τέλος είχαμε μείνει μουδιασμένοι και αποσβολωμένοι από την γενναιότητα , το θάρρος και την αγάπη για την ζωή αλλά και την μουσική που έδειχνε ο Jason Becker.\nΔεν μπορεί κανείς να φανταστεί πως μπορεί να είναι η ζωή καθηλωμένος σε ένα καρότσι να μπορείς να κουνάς μόνο τα μάτια σου. Δεν υπάρχουν λόγια, και μόνο που το βλέπεις ανατριχιάζεις. Ποια δύναμη βρίσκει και τι σθένος δείχνει 22 χρόνια τώρα αυτός ο άνθρωπος -μουσικός ώστε να μπορεί να συνθέτει ακόμα μουσική με το μυαλό του και να μας την παρουσιάζει;\nΣε λίγες ημέρες κυκλοφορεί το νέο του album “Τriumphant hearts”. Δεν θα γράψουν γι΄ αυτό τα μεγάλα sites, ούτε τα διάσημα περιοδικά. Θα τον ακούσουν όμως αυτοί που μπορούν να εκτιμήσουν την προσπάθεια ενός ανθρώπου να μπορεί να εκφραστεί, όταν όλα τα υπόλοιπα έχουν χαθεί. Jason Becker: Not dead yet στα σίγουρα.\nΔεν θα γράψω εδώ για το ψυχικό σθένος και το μεγαλείο του Jason Becker. Πιστεύω πως ό,τι μπορεί να ειπωθεί για το πώς έχει χειριστεί το ALS και το πόσο μεγάλη πηγή έμπνευσης αποτελεί έχουν ήδη γραφτεί. Εγώ απλά θέλω να σταθώ στο πόσο μοναδικός μουσικός ήταν και παραμένει παρ’ όλες τις αντιξοότητες. Το παίξιμό του είναι πραγματικά τόσο μοναδικό και ιδιότροπο, που λογικό ήταν που συνταίριαξε με τον επίσης τιτάνα και ιδιότροπο Marty Friedman και έφτιαξαν τους CACOPHONY που άφησαν εποχή άσχετα του ότι δεν κράτησαν πολύ. Ως σόλο καλλιτέχνης μεγαλούργησε και πολύ γρήγορα και σε επίσης νεαρή ηλικία ανέβηκε ψηλά στην ιεραρχία των ιερών τεράτων της εξάχορδης, αφήνοντας ακόμα και καταξιωμένους μουσικούς με κατεβασμένο σαγόνι με την τεχνική, δεξιοτεχνία και μοναδική αίσθηση μελωδίας που διακατείχε το παίξιμο του. Αν δεν σου σηκώνονται οι τρίχες κάγκελο με τις μελωδίες και το απύθμενο συναίσθημα του “Altitudes” κάτι μάλλον δεν πάει καλά διότι αυτό που κάνει ο Becker είναι από άλλο πλανήτη… Είναι βαθυστόχαστη ποίηση που σου αγγίζει τα εσώψυχα. Δε με πιστεύετε; ακούστε παρακάτω για να καταλάβετε. Το ίδιο νιώθω όταν ακούω και το καινούργιο κομμάτι “Valley of fire” στο οποίο συμμετέχουν ένα μάτσο κιθαρίστες μέχρι και τον Joe Bonamassa για να τιμήσουν τον σπουδαίο αυτό μουσικό που προσέφερε τα μέγιστα στη μελέτη της ηλεκτρικής κιθάρας όσο και στη Heavy Metal μουσική και σε οπαδούς σαν εμένα.\nΜε τον Jason Becker είμαστε συνομήλικοι, σχεδόν. Όμως μια μέρα της ζωής του, δεν συγκρίνεται με ολόκληρη την δική μου κι έχω ζήσει αρκετά. Παιδί-θαύμα, μας έμαθε ότι η shred κιθάρα έχει θέση στο metal, παρέα με τον κολλητό του φίλο και κιθαρίστα Marty Friedman. Δύο άλμπουμ κυκλοφόρησαν οι CACOPHONY και ήταν αρκετά για να παραμιλήσουμε, με αυτό το δίδυμο το ορμώμενο από τις Η.Π.Α. Όμως όσοι είδαν ένα ακόμη shredder στο πρόσωπο του, διαψεύστηκαν, μέσα από τις προσωπικές δουλειές του. Με έμφαση στην κλασική του παιδεία και την μελέτη του Νικολό Παγκανίνι (κοινή αγάπη με τον Σουηδό… ένας είναι ο Σουηδός), ο Becker έδωσε μαθήματα ταχύτητας, μελωδίας και συναισθήματος που φέρνουν αρκετά στο μυαλό, μια μίξη Michael Schenker και Allan Holdsworth, Steve Vai, αναφορικά με τις πιο τζαζ επιρροές του.\nΗ ώρα που έλαμψε και ήταν ταυτόχρονα η ώρα της δύσης του, είναι η ώρα που έσωσε την σε περιδίνηση καριέρα του David Lee Roth, μ’ ένα άλμπουμ, που εισήγαγε blues, jazz, swing στοιχεία, με ένα τρόπο τόσο άνετο, που μας έκανε να πιστέψουμε ότι ο Roth μπορούσε πραγματικά να τραγουδήσει. Αλλά κάπου εκεί σταματά ο θαυμασμός στον κιθαρίστα και αρχίζει ο ΘΑΥΜΑΣΜΟΣ στον ΑΝΘΡΩΠΟ. Η διάγνωση του με ALS, στα 20 του χρόνια και ότι όλοι τον ξέγραψαν, δεν τον έκανε να το βάλει κάτω. Με τη βοήθεια της οικογένειάς του, συνέχισε να επικοινωνεί, αλλά και να συνθέτει και η μουσική κοινότητα (προς τιμή της) στάθηκε δίπλα του. Το ντοκιμαντέρ “Not dead yet” άγγιξε και τον πιο σκληρόκαρδο κι έκανε τα προσωπεία να πέσουν. Σήμερα ο Jason Becker καταφέρνει να κυκλοφορήσει ακόμη μια δουλειά. Δείγματα της , έχουμε ήδη ακούσει και αν σκεφτεί κανείς ότι συνθέτει με κινήσεις των βλεφάρων… απλά μένεις άφωνος.\nΕγώ προσωπικά, κάθε μέρα που ξυπνώ και γκρινιάζω τον σκέφτομαι, ακούω αν βρω χρόνο λίγη από τη μουσική του και συνεχίζω, γιατί ο Jason Becker πέραν από λαμπρός κιθαρίστας και μουσικός είναι πλέον συνώνυμο της ανθρώπινης δύναμης ένας μουσικός Φειδιππίδης, αν και ελπίζω η ώρα του βιολογικού του τέλους να αργήσει πολύ. Τα λόγια είναι λίγα και αδύναμα να περιγράψουν, το φαινόμενο Becker, μόνο το μουσικό κομμάτι και αυτό δύσκολα. Ας αφήσουμε τις μελωδίες του, να μας ταξιδέψουν…\nΜε τις solo δουλειές από κιθαρίστες ποτέ δεν τα πήγαινα καλά, χωρίς αυτό να σημαίνει πως δεν έχω πολύ αγαπημένους δίσκους από καλλιτέχνες όπως ο Satriani ή ο Vai. Σε αντίθεση με πολύ κόσμο που ήρθε σε επαφή με την μαγεία του Jason Becker από τους CACOPHONY, εγώ έπεσα επάνω στην μουσική του όταν ένας φίλος μου χάρισε τον δίσκο “Perpetual burn”, που εύκολα είναι μία από τις αγαπημένες μου solo δουλειές ενός κιθαρίστα. Δυστυχώς η περίεργη και σπάνια νόσος που χτύπησε τόσο βάναυσα αυτόν τον άνθρωπο είναι μία τραγωδία. Ακούγοντας όμως τραγούδια όπως το “Valley of fire” που κυκλοφόρησε πρόσφατα, το οποίο έχει γραφτεί, όπως και πολλά άλλα δικά του, μόνο με την δύναμη του μυαλού του, γεμίζεις τόσο πολύ με θαυμασμό προς το πρόσωπο του και για εμένα άνθρωποι σαν τον Becker, μόνο θετικό παράδειγμα μπορούν να είναι για όλους μας.\n29 Ιουλίου, 2019 - 20:45 Rockhard\n22 Ιουλίου, 2019 - 22:45 Rockhard\nBAND OF THE WEEK: CELTIC FROST\n17 Ιουλίου, 2019 - 15:45 Rockhard\nBAND OF THE WEEK: ABBATH\n9 Ιουλίου, 2019 - 13:30 Rockhard\nBAND OF THE WEEK: SKID ROW\n3 Ιουλίου, 2019 - 14:15 Rockhard\nBAND OF THE WEEK: LAMB OF GOD\n27 Ιουνίου, 2019 - 12:30 Rockhard\nLAMB OF GOD για Band of the week αυτήν την εβδομάδα, λοιπόν. Ένα από τα σημαντικότερα σχήματα που ξεπήδησαν τα τελευταία χρόνια στη σκληρή μουσική, πέρα από κάθε αμφισβήτηση. Ένα συγκρότημα που εκεί...\nBAND OF THE WEEK: DEMONS & WIZARDS\n18 Ιουνίου, 2019 - 01:45 Rockhard\nΕίναι ένα από τα πιο πολυσυζητημένα project στο χώρο του heavy metal. Η σύμπραξη μεταξύ BLIND GUARDIAN και ICED EARTH. Περιμένοντας τον τρίτο δίσκο τους, οι DEMONS & WIZARDS κάνουν μία περιοδεία...\nBAND OF THE WEEK: ANTHRAX\n11 Ιουνίου, 2019 - 02:00 Rockhard\nΣτις 30/6 μαζί με τους DISTURBED, θα εμφανιστεί κι ένα από τα σημαντικότερα thrash metal συγκροτήματα όλων των εποχών, οι Αμερικάνοι ANTHRAX. Αφού δίσκο κυκλοφορούν όσο αραιά και οι DEF LEPPARD στα...\n4 Ιουνίου, 2019 - 01:30 Rockhard\nΣτις 14 Ιουνίου, οι ζωντανοί θρύλοι του επικού metal, MANOWAR, θα εμφανιστούν στην Πλατεία Νερού κι όπως είναι φυσικό, με συνοπτικές διαδικασίες, έγιναν Band of the Week, λίγες μέρες πριν την...\nBAND OF THE WEEK: DEATH ANGEL\n28 Μαίου, 2019 - 01:45 Rockhard\nΟι Bay Area Thrashers, DEATH ANGEL, παρουσιάζουν μία αξιοσημείωτη συνέπεια και ποιότητα από την επανασύνδεσή τους και μετά, χαρίζοντάς μας τον έναν σπουδαίο δίσκο μετά τον άλλο. Το “Humanicide” είναι...\nSAMMY HAGAR: “Ο Roth δεν παραδέχεται ότι η συνεισφορά μου στους VAN HALEN ήταν πιο επιτυχημένη από τη δική του”\nSOREN ANDERSEN: Σε πρώτη μετάδοση το video clip του βιρτουόζου κιθαρίστα\nCHRIS MIKE: Ακούστε το instrumental "Shoreline", βασισμένο σε ελληνικό τραγούδι\nA day to remember... 26/04 [CHILDREN OF BODOM]


Piperatoi.gr: Μια συνταγή από τον μετρ της ζαχαροπλαστικής που θα σας ξετρελάνει! Σου με κραμπλ σοκολάτας\nΜια συνταγή από τον μετρ της ζαχαροπλαστικής που θα σας ξετρελάνει! Σου με κραμπλ σοκολάτας\n125 γρ. γάλα\n125 γρ. νερό\n5 γρ. αλάτι (1 πρέζα)\n5 γρ. ζάχαρη (1 πρέζα)\n140 γρ. αλεύρι για όλες τις χρήσεις\n100 γρ. βούτυρο παγωμένο\n120 γρ. μαύρη ζάχαρη\n500 γρ. φρέσκο γάλα\n150 γρ. έτοιμη καραμέλα\nΖεσταίνουμε το γάλα, τη ζάχαρη, με το νερό, το βούτυρο και το αλάτι. Κοσκινίζουμε το αλεύρι. Μόλις το γάλα αρχίσει να βράζει, το προσθέτουμε. Ανακατεύουμε συνεχώς μέχρι να σχηματιστεί ένα σφιχτό μείγμα. Κατεβάζουμε από τη φωτιά. Αδειάζουμε στον κάδο του μίξερ και το χτυπάμε σε χαμηλή ταχύτητα να κρυώσει. Προσθέτουμε ένα-ένα τα αυγά μέχρι να σχηματιστεί μια λεία και μαλακιά ζύμη. Για το κραμπλ ζυμώνουμε το αλεύρι, το κακάο, τη καστανή ζάχαρη και το βούτυρο. Ανοίγουμε τη ζύμη του κραμπλ σε λεπτό φύλλο.\nΜε ένα κορνέ κόβουμε μικρά σου επάνω σε μια λαδόκολλα. Με ένα κουπ πατ κόβουμε το κραμπλ στο μέγεθος του σου και το καλύπτουμε. Ψήνουμε σε προθερμασμένο φούρνο στους 190ο-200οC για 25 λεπτά περίπου. Αφήνουμε να στεγνώσουν. Για τη γέμιση βάζουμε το γάλα μαζί με την καραμέλα σε μια κατσαρόλα και τοποθετούμε στη φωτιά. Αναμειγνύουμε τη ζάχαρη με το κορν φλάουρ και προσθέτουμε τα αυγά.\nΠριν βράσει το γάλα ρίχνουμε το 1/3 στο μείγμα των αυγών και ανακατεύουμε. Αδειάζουμε μέσα στο υπόλοιπο γάλα και συνεχίζουμε το ανακάτεμα. Μόλις δέσει η κρέμα και αρχίσει να κοχλάζει κατεβάζουμε από τη φωτιά. Αδειάζουμε σ’ ένα καθαρό σκεύος και σκεπάζουμε με μεμβράνη. Όταν η κρέμα κρυώσει, τη μαλακώνουμε με το σύρμα ή το μίξερ για να πετύχουμε μία λεία υφή. Κόβουμε στη μέση τα σου και τα γεμίζουμε.\nΤηγανητός μπακαλιάρος !! Μάθε τα μυστικά του τηγανητού μπακαλιάρου και κλέψε τις εντυπώσεις!\nΤα πιο γρήγορα και εύκολα τυροπιτάκια που έχω φτιάξει ποτέ!\nΣυνταγή για τα πιο νόστιμα νηστίσιμα Μπιφτέκια Λαχανικών!\nΓαλακτομπούρεκο, επαγγελματική μυστική συνταγή από ζαχαροπλαστείο. Δεν υπάρχει καλύτερο, δοκιμάστε το !!\nΜια συνταγή για ένα πεντανόστιμο μοσχαράκι γκιουβέτσι με κριθαράκι στο φούρνο !!!\nΏρες αγωνίας για την Μαρινέλλα: Εσπευσμένα στο νοσοκομείο!\nΑντιπτέραρχος πυροβόλησε την γυναίκα του και αυτοπυροβολήθηκε!


Ίχνη του αρχαιότερου τυριού στη Μεσόγειο βρέθηκαν στην Κροατία\nΕιδήσεις: Διατροφή και αρχαιολογία\nΆποψη της ανασκαφής στο Ποκρόβνικ Κροατίας. Φωτ.: Άντριου Μουρ.\n07 09 '18 11:33\nΠριν από τουλάχιστον 7.000 χρόνια\nΛιπαρά οξέα που ανιχνεύθηκαν σε θραύσματα πήλινων σκευών σε παράκτιες αρχαιολογικές τοποθεσίες στην Κροατία και χρονολογούνται προ περίπου 7.200 ετών αποτελούν ενδείξεις για την αρχαιότερη γνωστή παραγωγή τυριού στην ευρύτερη περιοχή της Μεσογείου.\nΤο γάλα και το τυρί έχουν συνδεθεί με την εξάπλωση της γεωργίας στην Ευρώπη, η οποία άρχισε πριν από περίπου 9.000 χρόνια. Μέχρι σήμερα όμως, σύμφωνα με τους ερευνητές, οι αρχαιότερες βεβαιωμένες ενδείξεις παραγωγής τυριού στη Μεσόγειο δεν ήταν παλαιότερες των 5.000 ετών (οι αρχαιότερες στην Ευρώπη έχουν βρεθεί στην Πολωνία και χρονολογούνται προ 7.500 ετών). Συνεπώς τα νέα ευρήματα μεταθέτουν την παραγωγή τυριού στη Μεσόγειο περίπου 2.200 χρόνια πιο πίσω στο παρελθόν.\nΤα εν λόγω χωριά κατοικούνταν μεταξύ του 6000 και του 4800 π.Χ., όπως δείχνουν διάφορα πήλινα σκεύη εκείνης της περιόδου. Οι επιστήμονες εντόπισαν στα σκεύη αυτά ίχνη γάλατος και τυριού, τα αρχαιότερα γύρω στο 5200 π.Χ.\nΤα γαλακτοκομικά προϊόντα ήταν εύκολο να αποθηκευτούν και αποτέλεσαν σημαντική θρεπτική πηγή για τους πρώιμους γεωργικούς πληθυσμούς όλων των ηλικιών, ενώ εκτιμάται ότι συνέβαλαν και στη μείωση της βρεφικής θνησιμότητας. Οι ερευνητές εκτιμούν ότι η παραγωγή τυριού και η σχετική κεραμική τεχνολογία αποτέλεσαν παράγοντες-κλειδιά που βοήθησαν στην επέκταση των πρώτων γεωργών προς την κεντρική και βόρεια Ευρώπη.\nΤο ρεύμα που αφάνισε τους Βίκινγκς από Archaeology Newsroom\nΤο ελληνικό και το αλιάνικο από Archaeology Newsroom


Εκτέλεση σύσκεψης Lync από κινητή συσκευή ή από υπολογιστή - Lync για iPad\nΕκτέλεση σύσκεψης Lync από κινητή συσκευή ή από υπολογιστή\nLync 2013 για iPad Περισσότερα... Λιγότερα\nΌταν συμμετέχετε σε μια σύσκεψη Lync στο iPad, μπορείτε να προβάλετε τις κοινόχρηστες παρουσιάσεις του PowerPoint και τις οθόνες κοινής χρήσης σε διασκέψεις.Για περισσότερες πληροφορίες, ανατρέξτε στο άρθρο Προβολή περιεχομένου σύσκεψης.\nΑν θέλετε να παρουσιάσετε περιεχόμενο σε μια σύσκεψη, θα πρέπει να συνδεθείτε χρησιμοποιώντας το Lync στον επιτραπέζιο υπολογιστή σας.\nΕάν λάβατε μέρος σε μια σύσκεψη από την κινητή συσκευή σας και, στη συνέχεια, συμμετέχετε στην ίδια σύσκεψη από τον επιτραπέζιο υπολογιστή σας, θα αποσυνδεθείτε αυτόματα από τη σύσκεψη από την κινητή συσκευή.\nΓια να κάνετε κοινή χρήση του περιεχομένου της σύσκεψης στον επιτραπέζιο υπολογιστή, ενώ συνεχίζεται η σύσκεψη ήχου και βίντεο στην κινητή συσκευή, επιλέξτε Χωρίς σύνδεση ήχου κατά τη συμμετοχή στη σύσκεψη από τον επιτραπέζιο υπολογιστή.\nΣας συνιστούμε ιδιαίτερα να συνδεθείτε στον ήχο και το βίντεο της σύσκεψης είτε μόνο από την κινητή συσκευή είτε μόνο από τον επιτραπέζιο υπολογιστή.\nΠροβολή περιεχομένου σύσκεψης


(ΣΑΦ- εαακ) Συνεργασία Ανεξάρτητων Φιλοσοφικής : ΤΟ ΥΠΟΥΡΓΕΙΟ ΠΟΛΙΤΙΣΜΟΥ ΔΙΑΛΥΕΙ ΤΟ ΠΤΥΧΙΟ ΜΑΣ!\nΤΟ ΥΠΟΥΡΓΕΙΟ ΠΟΛΙΤΙΣΜΟΥ ΔΙΑΛΥΕΙ ΤΟ ΠΤΥΧΙΟ ΜΑΣ!\nΕν είδη σοκ αποκαλύφθηκε στην αρχαιολογική υπηρεσία, ότι ο νέος οργανισμός της υπηρεσίας (όμοιος σε στόχευση με τον οργανισμό που θέλουν να επιβάλουν και στη σχολή μας) προβλέπει “ότι στα προσόντα διορισμού για τους κλάδους των ΠΕ Αρχαιολόγων, ΠΕ Λαογράφων-Κοινωνικών Ανθρωπολόγων-Εθνολόγων και ΠΕ Ιστορικών (καθώς και ΠΕ Περιβάλλοντος) ορίζεται ως απαραίτητο προσόν διορισμού ο μεταπτυχιακός τίτλος”.\nΠολύ απλά : κανείς μας πλέον δεν θα έχει τη δυνατότητα να εργαστεί στις αρχαιολογικές υπηρεσίες εάν δεν είναι κάτοχος μεταπτυχιακού.\nH κίνηση αυτή υποβαθμίζει ανεπανόρθωτα την αξία του πτυχίου μας, καθώς θα θεωρείται αυτονόητη η λήψη μεταπτυχιακού και άρα αντικειμενικά οι σπουδές στο τμήμα θα περιλαμβάνουν και το μεταπτυχιακό σκέλος.\nΣυνδέεται άλλωστε με τις κινήσεις του υπουργείου παιδείας που μέσα από τους “δικούς μας” οργανισμούς επιχειρεί να διασπάσει τον κύκλο σπουδών μας σε 3+2 έτη και να σπάσει ουσιαστικά το ενιαίο πτυχίο σε “μπάτσελορ και μάστερ”. Τα προβλήματα που θα προκύψουν όμως από το “αντίκρισμα” του υποβαθμισμένου πτυχίου μας στην αγορά εργασίας φαίνεται ότι δεν απασχολούν το υπουργείο...\nΗ κίνηση αυτή αποτελεί ξεκάθαρη απαξίωση των σπουδών μας και υποβάθμιση της εργασιακής μας προοπτικής. Επιπλέον όπως έχει ανακοινώσει ο Σύλλογος Ελλήνων Αρχαιολόγων, πρόκειται για ενέργεια που αντίκειται στο προσοντολόγιο που ισχύει για όλους τους δημοσίους υπαλλήλους.\nΝα μην αφήσουμε την κυβέρνηση και το υπουργείο να παίζουν με τις σπουδές και τις ζωές μας! Υπερασπιζόμαστε το δικαίωμα στις σπουδές, διεκδικούμε αξιοπρεπή εργασιακή προοπτική!\n-Άμεση κατάργηση της πρόβλεψης μεταπτυχιακού τίτλου για εργασία στην Α.Υ.\n-Ενιαίο ισχυρό πτυχίο με όλα τα επαγγελματικά δικαιώματα\n-Κατάργηση των οργανισμών\nΕτικέτες Ενημερώσεις, Ιστ.-Αρχ.


Τα μεγαλύτερα ζητήματα για τον Data Scientist - Business Analytics\n18/10/2016 | | |\nΕίναι γνωστό ότι οι αναλυτές δεδομένων ή data scientists περνούν το 80% του χρόνου τους στην προετοιμασία και επεξεργασία των δεδομένων. Πολλοί αυτό το θεωρούν πρόβλημα, κάτι το οποίο δεν μπορεί να είναι σωστό. Αυτό είναι μεγάλο μέρος της δουλειά τους και αν δεν είναι καλοί σε αυτό, δεν είναι καλοί στη δουλειά τους. Η ορθότητα της ανάλυσης, η ακρίβεια των αποτελεσμάτων, της πρόβλεψης είναι σχεδόν τελείως εξαρτώμενη από την κατάλληλη προετοιμασία των δεδομένων. Ο αλγόριθμος που θα επιλεγεί στο τέλος είναι σχεδόν άνευ σημασίας. Έτσι, όταν παραπονιούνται για τη διαδικασία της προετοιμασίας των δεδομένων είναι αντίστοιχο του να παραπονιέται ένας αγρότης για τα πάντα εκτός της συγκομιδής της σοδιάς και να παρακαλεί κάποιον άλλο να αναλάβει το πότισμα, την σπορά και τις υπόλοιπες διαδικασίες.\nΑπό την άλλη, η προετοιμασία των δεδομένων μπορεί να γίνει πολύ δύσκολη υπόθεση όταν σκεφτεί κανείς σύνολα αδόμητων δεδομένων. Ο σχεδιασμός ενός συστήματος που συλλέγει δεδομένα σε χρήσιμη μορφή για έναν αναλυτή δεδομένων είναι μορφή τέχνης. Η ενημέρωση του αναλυτή για όλη τη διαδικασία του συστήματος δεδομένων είναι επίσης κάτι πολύ σημαντικό. Συμπεριλαμβάνει διαδικασία που αποτελείται από δειγματοληψία, τακτοποίηση δεδομένων κλπ. Αλλά δεν περιλαμβάνει διαδικασίες όπως αντικατάσταση missing values και κανονικοποίηση. Δημιουργώντας το κατάλληλο περιβάλλον για έναν data scientist σημαίνει να συμμετέχει στις αποφάσεις που αφορούν τα συστήματα αυτά.\nΥπάρχουν όμως πιο κεντρικά ζητήματα. Με διαφορά το μεγαλύτερο ζήτημα είναι ο αναλυτής δεδομένων που λύνει μη σημαντικά ζητήματα. Αυτό είναι μεγάλη σπατάλη ενέργειας και χρόνου. Ο λόγος είναι ότι όποιος έχει ένα πρόβλημα δεν έχει κατανοήσει τη δουλειά ενός αναλυτή για να εξηγήσει το πρόβλημα με αποτέλεσμα οι αναλυτές να καταλήγουν να δίνουν λύσεις σε ότι αυτοί κατάλαβαν, λύσεις που τελικά δεν είναι και πολύ χρήσιμες.\nΤο ζήτημα της λύσης στο λάθος πρόβλημα οφείλεται στο ότι ο αναλυτής δεν λαμβάνει μέρος στη διαδικασία λήψης αποφάσεων. Σίγουρα υπάρχουν πολλοί αναλυτές που δεν έχουν την ικανότητα να καταλάβουν ή να εξηγήσουν το πρόβλημα και άλλοι που τους αρέσει να λύνουν προβλήματα, είτε είναι σημαντικά είτε όχι. Πιο συχνά όμως το πρόβλημα είναι η κουλτούρα της επιχείρησης όπου η αναλυτική, το IT, τα δεδομένα κλπ θεωρούνται εκτελεστικά όργανα και μόνο. Η διοίκηση αποφασίζει μόνη της τι πρέπει να γίνει και όλοι οι υπόλοιποι πρέπει να το εκτελέσουν.\nΤέλος, αυτό που αποτελεί μεγαλύτερο εμπόδιο για την αποδοτικότητα, σε ατομικό επίπεδο, είναι η έλλειψη κατανόησης των δεδομένων, της διαίσθησης και του τελικού σκεπτικισμού. Η έλλειψη αυτών των τριών δεν σημαίνει ότι αργεί κάποιος να καταλήξει σε κάποια απάντηση (αντιθέτως φτάνει πιο γρήγορα) αλλά ότι αργεί πολύ περισσότερο να φτάσει στην ΣΩΣΤΗ απάντηση.


Κίνα: 18 άνθρωποι υπό κράτηση για πυρκαγιά σε πολυκατοικία - Ειδήσεις - νέα - Το Βήμα Online\nΗ αστυνομία του Πεκίνου προσήγαγε 18 ανθρώπους στο πλαίσιο της έρευνας για την πυρκαγιά που ξέσπασε το απόγευμα του Σαββάτου σε μια τριώροφη πολυκατοικία και είχε αποτέλεσμα να χάσουν τη ζωή τους 19 άνθρωποι και άλλοι οκτώ να τραυματιστούν, μετέδωσε αργά το βράδυ της Δευτέρας το κρατικό πρακτορείο ειδήσεων Νέα Κίνα.\nΤο κτίριο όπου εκδηλώθηκε η πυρκαγιά βρίσκεται στη Ντασίνγκ, μια συνοικία στο νότιο Πεκίνο. Στο υπόγειο κατασκευαζόταν ένα δωμάτιο-ψυγείο και τα πρώτα στοιχεία της έρευνας υποδεικνύουν ότι η πυρκαγιά ενδέχεται να άρχισε εκεί, σύμφωνα με το πρακτορείο.\nΕπτά πρόσωπα υπεύθυνα για τη διαχείριση του κτιρίου, επτά ηλεκτρολόγοι και τέσσερις εργαζόμενοι σε εταιρεία κατασκευών τέθηκαν υπό κράτηση. Κανένας από τους εργαζόμενους αυτούς δεν είχε κανονική πιστοποίηση από τις αρμόδιες αρχές, σύμφωνα με το Νέα Κίνα, που επικαλέστηκε πηγές προσκείμενες στην αστυνομία.\nΟ επικεφαλής της τοπικής οργάνωσης του Κομμουνιστικού Κόμματος στο Πεκίνο, ο Κάι Τσι, διέταξε να γίνουν έλεγχοι ασφαλείας σε όλη την πόλη, μια διαδικασία που θα διαρκέσει τουλάχιστον 40 ημέρες.\nΗ εφημερίδα Ημερησία της Κίνας διευκρίνισε ότι επιθεωρήσεις θα γίνουν σε αποθήκες, βιοτεχνίες, αγορές χονδρικής, πυκνοκατοικημένες συνοικίες, σουπερμάρκετ και χώρους όπου συχνάζουν τουρίστες.


Κρυοσυντήρη Ωαρίων – Genesis Fertility Center\nGenesis Fertility Center > Κρυοσυντήρηση > Κρυοσυντήρη Ωαρίων\nΥπάρχουν πολλοί λόγοι που μία γυναίκα μπορεί να επιθυμεί να κρυοσυντηρήσει τα ωάρια της.\nΓυναίκες που πρόκειται να υποβληθούν σε χημειοθεραπεία ή πάσχουν από κάποιες χρόνιες ασθένειες είναι πολύ πιθανόν να χάσουν την αναπαραγωγική τους ικανότητα. Έτσι πριν υποβληθούν σε χημειοθεραπεία ή πριν η χρόνια ασθένεια επηρεάσει δραματικά την ωοθηκική επάρκεια μπορούν να κρυοσυντηρήσουν τα ωάρια τους.\nΚοινωνικοί επίσης λόγοι ωθούν πολύ συχνά τις γυναίκες να κρυοσυντηρήσουν τα ωάρια τους. Είναι γνωστό ότι η γονιμότητα της γυναίκας μειώνεται με την ηλικία και ιδιαίτερα μετά τα 40. Ταυτόχρονα, οι γυναίκες σήμερα αφιερώνουν αρκετά χρόνια στις σπουδές τους και την καριέρα τους και συχνά μεταθέτουν χρονικά την μητρότητα.\nΣτο GENESIS FERTILITY CENTER οι γυναίκες που επιθυμούν να κρυοσυντηρήσουν τα ωάρια τους, υποβάλλονται σε διέγερση ωοθηκών. Μετά την ωοληψία, τα ωάρια καταψύχονται με την μέθοδο της υαλοποίησης (vitrification) και φυλάσσονται πλήρως βυθισμένα σε δοχεία υγρού αζώτου.


Ποιοι διαθέτουν τα περισσότερα αντισώματα έναντι της Όμικρον. Χειρότερη από τη Δέλτα, αλλά όχι τόσο ακραία - Talking Points\nΑρχική Κόσμος Ποιοι διαθέτουν τα περισσότερα αντισώματα έναντι της Όμικρον. Χειρότερη από τη Δέλτα,...\nΠοιοι διαθέτουν τα περισσότερα αντισώματα έναντι της Όμικρον. Χειρότερη από τη Δέλτα, αλλά όχι τόσο ακραία\nΧειρότερη από τη Δέλτα, αλλά όχι τόσο ακραία όσο αναμενόταν, χαρακτήρισαν την Όμικρον οι επιστήμονες, βασιζόμενοι στα πρώτα αποτελέσματα που έρχονται στο φως από τις μελέτες που πυρετωδώς διεξάγονται από τις 25 Νοεμβρίου και μετά, βάζοντας στο μικροσκόπιο τη νέα μετάλλαξη.\nΤα εμβόλια και η νέα μετάλλαξη\nΕντούτοις, οι εμβολιασμοί φαίνεται πως εξακολουθούν να βοηθούν ενάντια στη σοβαρή νόσηση, ενώ είναι σχεδόν σίγουρο πλέον πως η παραλλαγή θα κυριαρχήσει στην Ευρώπη.\nΟ επικεφαλής ερευνητής καθηγητής ιολογίας Άλεξ Σίγκαλ ανέφερε ότι “Η εν λόγω παραλλαγή εμφανίζει ισχυρή διαφυγή από το εμβόλιο, αλλά δεν είναι εκτεταμένη. Η έρευνα ωστόσο δεν είναι ολοκληρωμένη”, είπε ο Σιγκάλ.\nΜε βάση όσα γνωρίζουμε σήμερα, τα εμβόλια μπορεί να είναι λιγότερο αποτελεσματικά έναντι της παραλλαγής Όμικρον σε σχέση με άλλα στελέχη του κορωνοϊού, παρ’ όλα αυτά προσφέρουν ένα βαθμό προστασίας.\nΣτην πραγματικότητα, τα αντισώματα είναι 40 φορές λιγότερο αποτελεσματικά, οι επιστήμονες όμως υποστηρίζουν ότι δεν υπάρχει λόγος πανικού ούτε βέβαια και εφησυχασμού.\nΠροστασία από βαριά νόσο και θάνατο\nΤα νέα προκαταρκτικά στοιχεία δείχνουν ότι το εμβόλιο μπορεί να προστατεύσει από βαριά νόσο και θάνατο, αλλά οι διπλά εμβολιασμένοι έχουν μεγαλύτερη πιθανότητα να μολυνθούν από την Όμικρον από ό,τι με τη Δέλτα.\nΟ διδάκτωρ Μοριακής Βιολογίας στο Πανεπιστήμιο του Τορόντο, Ιωάννης Πρασσάς, αναφερόμενος στα εμβόλια έπειτα από τα πρώτα εργαστηριακά δεδομένα για τη μετάλλαξη Όμικρον από τη Νότια Αφρική δήλωσε ότι “Αν δούμε ότι η μείωση της αποτελεσματικότητας είναι σημαντική, μέσα σε 4-6 μήνες θα έχουμε νέα εμβόλια”, ενώ ο καθηγητής Πολιτικής Υγείας του LSE, Ηλίας Μόσιαλος προσθέτει “Αν είναι κάτι που πρέπει να φοβόμαστε είναι η Δέλτα.\nΠροηγούμενο άρθροΈρχεται δύσκολος χειμώνας. Στα ύψη και τον Νοέμβριο ο πληθωρισμός, με ανατιμήσεις “φωτιά” σε φυσικό αέριο, ηλεκτρικό ρεύμα και πετρέλαιο να περνούν στις τιμές λιανικής. Τι θα ανακοινώσει η ΕΛΣΤΑΤ\nΕπόμενο άρθροΠαράταση για τις μεταβιβάσεις ακινήτων με τις αντικειμενικές αξίες του 2021\nO Zάεφ πήγε στην Τουρκία και είπε ότι η χώρα του...\nΟι ευκαιρίες του νέου, πιο ευνοϊκού αναπτυξιακού νόμου. Ποιοι θα έχουν...\nΝέα “βόμβα” στα θεμέλια του ευρωπαϊκού εμβολιαστικού προγράμματος, μετά το πάγωμα...


Τα νέα της εβδομάδας είναι η Αφροδίτη στον Αιγόκερω – μία παγερή, χιονισμένη, λογική και ισχυρή Αφροδίτη εν όψει Χριστουγέννων! Ναι, δεν έχει την τρυφερότητα που έχει σε άλλες θέσεις, φέρνει όμως Κρόνια δώρα. Φέρνει επιτυχία, επαγγελματικές διακρίσεις και ευκαιρίες, ισχυρούς μέντορες, εύνοια ανωτέρων… Φέρνει επίσης ερωτικές ιστορίες με άντρες ισχυρούς, ή μεγαλύτερης ηλικίας, και σχέσεις που μπορεί να μη χαρακτηρίζονται από πάθος, βεγγαλικά, φιλιά στη βροχή και συνεχή πάρτυ, αλλά έχουν γερές βάσεις και κάτι άλλο, ακόμα πιο σπάνιο στις μέρες μας: διάρκεια και προοπτική!\nΜε την κυβερνήτη σου στο φιλικό σου Αιγόκερω, ζώδιο λογικό, προσγειωμένο και κάπως…ψυχρό, αποκτάς βλέμμα καθαρό και αντικειμενικό σε ό,τι αφορά στις σχέσεις. Μπορεί να μιλάμε για μία καινούργια ιστορία που γεννιέται στο προαύλιο μιας σχολής, έναν έρωτα με όλα τα χαρακτηριστικά μέντορα/μαθήτριας, ή ακόμα και μία ερωτική περιπέτεια με κάποιον ξένο, ή στο εξωτερικό. Πιθανές οι συζητήσεις με το ταίρι σου για μεταφορά της κοινής σας ζωής σε άλλη χώρα, πιθανοί και οι προβληματισμοί ως προς αυτό. Ευνοούνται πολύ οι αποδράσεις για δύο: θα σε βάλουν στο πνεύμα των Χριστουγέννων με τον πιο σέξι τρόπο…\nΟ Αιγόκερως αποτελεί τον ηλιακό 8ο οίκο σου, τομέα του ωροσκοπίου σου που μιλά για το σεξ ως μέσο της βαθύτερης δυνατής ένωσης μεταξύ δύο ανθρώπων. Στο πλαίσιο της απόλυτης ένωσης και συγχώνευσης μιλά επίσης για το κοινό σας χρήμα, αλλά και για πράγματα όπως είναι τα χρέη, ή οι κληρονομιές. Η Αφροδίτη με τη σειρά της, εκφράζει ως πλανητική ενέργεια την ικανότητά μας να συνάπτουμε σχέσεις, την απόλαυση που αντλούμε από τη ζωή και βεβαίως, το χρήμα και το γενικότερο well being μας. Δε χρειάζεσαι αστρολόγο να σου πει ότι η διέλευση της Αφροδίτης από τον Αιγόκερω είναι ευνοϊκή, και φέρνει έντονο, καρμικό σεξ και ανάσες ευεξίας και καλοπέρασης που τόσο τις έχεις ανάγκη, έτσι;\nΟ πλανήτης των σχέσεων (Αφροδίτη) στον τομέα των σχέσεων (7ος οίκος) – η σωστή ενέργεια, στο σωστό μέρος, σα να λέμε! Η Αφροδίτη έρχεται να επιλέξει, να ισιώσει, να διευθετήσει, να χαρεί. Οι προϋποθέσεις για κάτι τέτοιο όμως, ποιες είναι; Η σοβαρότητα. Η πίστη. Η αντοχή. Η μακρόπνοη ελπίδα. Τα όρια και ο σεβασμός τους. Η πρακτικότητα. Η κάλυψη του καθημερινού «διά ταύτα», οι χειροπιαστές αποδείξεις συναισθημάτων. Ναι, πολύ σωστά, η Αφροδίτη είναι στον Αιγόκερω και όποιος στοχεύει στην καρδιά σου θα πρέπει να μάθει πως οι πράξεις του μιλούν δυνατότερα, και πιο πειστικά, από όλα τα λόγια του κόσμου.\nΜε την είσοδο της Αφροδίτης στον Αιγόκερω, η καθημερινότητά σου στρώνει, και στρώνει με έναν τρόπο που σου αρέσει πολύ. Πιθανόν να δεις να διευθετούνται οικονομικές εκκρεμότητες που χρονίζουν, ή να λάβεις μικρές, απαραίτητες χρηματικές ανάσες εκεί που νόμιζες ότι δεν πάει άλλο. Ίσως δεις τη δουλειά σου να επιβραβεύεται, ίσως δεις ένα συνάδελφο να σε κοιτάζει με άλλο μάτι πίσω από την οθόνη του. Σε κάθε περίπτωση, ξεκινά μία περίοδος όπου ξυπνάς με χαρά και πας να δουλέψεις κάπου όπου σου είναι ευχάριστο, πλέον. Κι όλο αυτό, περιστρέφεται γύρω σου και οφείλεται στο ταλέντο και την αναγνώριση της αξίας σου – έλα Λιοντάρι, δεν έχεις καλύτερο, πες το!\nΟ έρωτας και η δημιουργικότητα ταυτίζονται πολύ γλυκά στην ψυχή σου με τη διέλευση της Αφροδίτης στον Αιγόκερω, φίλη Παρθένε! Είτε είσαι τρελά ερωτευμένη και αυτό σε κάνει χαρούμενη και super δημιουργική στη δουλειά σου ή σε κάτι καλλιτεχνικό ή χειροτεχνικό, είτε είσαι τόσο αφοσιωμένη σε αυτό που δημιουργείς που έχεις όλα τα συμπτώματα και τη λάμψη του έρωτα στο βλέμμα. Σε κάθε περίπτωση, η επιτυχία με μία τόσο ευνοϊκή Αφροδίτη είναι σχεδόν εξασφαλισμένη. Γιατί «σχεδόν»; Μα, γιατί πρέπει να βεβαιωθείς πως δεν ονειροβατείς, και ότι χτίζεις κάπου στέρεα και όχι σε άμμο. Το ότι είναι θαυμάσια περίοδος για να μείνεις έγκυος αν το θέλεις στο είπα; Ε, είναι!\nΗ κυβερνήτης σου στο ζώδιο του Αιγόκερω, τομέα του ωροσκοπίου σου που μιλά για Οικείους, Οικία και Οικογένεια – πολύ καλά νέα, μεταφράζω εγώ. Ούτως ή άλλως οι γιορτινές ημέρες ενδείκνυνται για οικογένεια, αγάπη, τρυφερότητα και χαρά. Κάποιοι θα σου πουν ότι η Αφροδίτη στον Αιγόκερω είναι μία υλιστική Αφροδίτη, και δε θα διαφωνήσω. Όμως, το ζώδιο του Αιγόκερω μιλά και για ιεραρχία, αξίες, παράδοση – Κρόνος, βλέπεις! Έτσι, για να χαρείς πραγματικά τις γιορτές με αγάπη, οικειότητα και θαλπωρή, επένδυσε σε παλιομοδίτικες αξίες όπως ο σεβασμός, η ανθρωπιά, το νοιάξιμο, ανταλλαγή συναισθήματος αντί για τσάντες με δώρα, και τα Χριστούγεννα προβλέπονται το λιγότερο μαγικά!\nΦημίζεσαι για τη μαγική, υποβλητική, σκοτεινή γοητεία σου ούτως ή άλλως. Τώρα, με την Αφροδίτη στον Αιγόκερω και στον τομέα του ωροσκοπίου σου που αφορά την επικοινωνία, καταλαβαίνεις πως η πειθώς έρχεται να προστεθεί σε όλα τα παραπάνω και σε κάνει απλά ακαταμάχητη. Βγες, μίλησε, επικοινώνησε. Είναι ιδανική περίοδος για να επιλύσεις θέματα και προβλήματα με αδέλφια ή και γείτονες, και μολονότι δεν είναι η καλύτερή σου φάση, μη βιαστείς να βάλεις την ταμπέλα της βαρεμάρας στις οικογενειακές προσκλήσεις και βραδιές, γιατί μπορεί να εκπλαγείς ευχάριστα!\nΜεγάλη ανάσα για τα οικονομικά σου αποτελεί η Αφροδίτη στον Αιγόκερω, και ενδέχεται να σου φέρει μερικές ημέρες καλοπέρασης και χαράς που τόσο τις έχεις ανάγκη! Βέβαια, καλό θα είναι να φροντίσεις να τακτοποιήσεις λίγο κάποια θέματα οικονομικά, να βάλεις μία τάξη και μία κάποια δομή – χρησιμοποίησε δηλαδή αυτή την τόσο ευνοϊκή διέλευση για να «χτίσεις» ένα σύστημα εσόδων – εξόδων βιώσιμο, με βάση του τι έχεις ανά χείραν και όχι του τι έχεις στο μυαλό σου. Θυμήσου, ο Αιγόκερως είναι ένα Κρόνιο ζώδιο σπαρτιάτικης αντίληψης και γρανιτένιας λογικής, άρα οι κορδελίτσες και τα βεγγαλικά του ζωδίου σου καλό θα είναι να περιοριστούν.\nΠροφανώς και αστράφτεις ολόκληρη με την Αφροδίτη στο ζώδιό σου, αν όχι τώρα, πότε; Η ζωή σου αλλάζει, εσύ η ίδια αλλάζεις τα τελευταία χρόνια, το ξέρεις πολύ καλά. Γίνεσαι κάτι άλλο, σαν ένα καινούργιο πλάσμα που γεννιέται μέσα από τις στάχτες του – και ξέρεις επίσης πολύ καλά ότι η διαδικασία κάθε άλλο παρά εύκολη και χαρωπή είναι. Ε, λίγη χαρά έρχεται να προσθέσει αυτή η Αφροδίτη και να λειτουργήσει σαν οδοδείκτης: έχεις πάρει τη σωστή κατεύθυνση σε αυτή την μεταμορφωτική διαδικασία; Γίνεσαι αυτή που θέλεις, αυτή που έχεις γεννηθεί να γίνεις; Εξελίσσεσαι σε κάποια δυνατή, που αγαπά, πιστεύει, συγχωρεί και ονειρεύεται; Αν η απάντηση είναι «ναι», τότε αυτή είναι μία ευεργετική, λαμπερή, υπέροχη Αφροδίτη!\nΝαι, εδώ και μία διετία τουλάχιστον ο Κρόνος στα επαγγελματικά σου σε έχει χτυπήσει κάτω σαν το χταπόδι – τα Κρόνια ζόρια όμως τελειώνουν πολύ σύντομα, και σε αφήνουν έκπληκτη με τα όσα κατάφερες να δημιουργήσεις και να υποστηρίξεις. Η παρουσία της Αφροδίτης στον Αιγόκερω σου φέρνει αισιοδοξία, απαλύνει τις σκιές στους διαδρόμους του μυαλού σου και σε κάνει να περιμένεις και να προσδοκάς το καλύτερο. Το προσδοκάς όμως όχι ανεδαφικά, όχι επειδή «σου χρωστάει το σύμπαν» κάτι, αλλά επειδή έχεις δώσει ψυχή και καρδιά και πολλή σκληρή δουλειά σε ό, τι έχεις καταπιαστεί. Πιθανά είναι επίσης τα οικονομικά κέρδη από συνεργασίες με φίλους, διότι τι είναι μία Υδροχόος χωρίς τους φίλους της, ε;\nΣτο φιλικό σου περιβάλλον απλώνει το φως της και τα δίχτυα της η παντοδύναμη Αφροδίτη, και υπόσχεται καυτά πράγματα ενόψει Χριστουγέννων: είτε μία ερωτική φιλία εξομολογείται και αλλάζει πρόσωπο (και μαζί της το σύμπαν όλο!), είτε μία μέχρι χθες φιλία γίνεται εν ριπή οφθαλμού ένας μεγάλος έρωτας, είτε μία λαμπερή, καυτή νέα γνωριμία προκύπτει μέσω φίλου ή φιλικής παρέας! Σε κάθε περίπτωση εσύ κοίτα να βγαίνεις και να είσαι όσο πιο απαστράπτουσα γίνεται: εξωτερίκευσε τη μαγεία στην οποία πιστεύεις από παιδί, και όλη σου τη θετική διάθεση, και παρακολούθησε να πραγματοποιούνται μπροστά σου το ένα Χριστουγεννιάτικο θαύμα μετά το άλλο!\nTags: 12 Δεκεμβρίου- έως 18 Δεκεμβρίου 2014, www.beautyblog.gr, Άστρα και Εργασία, Άστρα και Έρωτας, Άστρα και Ομορφιά, Άστρα και Σχέσεις, Αστρολογία, Ζώδια, Ομορφιά\n12/12/2014 at 22:04\nAχ Elizabeth Elizebeth!!!!! Μ΄”εκαψες” στην πρόβλεψη της προηγούμενης εβδομαδας…. Πιο μεσα δεν θα μπορούσες να έπεφτες!!! Τόσο μεσα που μακάρι να είχες κανει λαθος, γιατί βγηκαν όλα τα δυσοίωνα… Ωστόσο, τείνουν να είναι ελεγχόμενα κι ευχομαι σύντομα ξεπερασμένα.. Οπότε η προβλεψη αυτης της εβδομάδας, ελπίζω να δωσει ανάσα και σε άλλα πιο σημαντικά θέματα απο τα οικονομικά που αναφέρεις, για μας τους αγχωμένους τοξότες! Σε φιλώ Elizabbeth με το απίστευτο χάρισμα!!!\nτώρα ειλικρινά πες ότι κάπου κρυφάκουγες όλα όσα έγραψες για τα κατσικάκια …δεν ξέρω τι συμβαίνει αλλά ειλικρινά νιώθω φοίνικας που ξαναγεννιέται αυτή την εποχή!!!όλα αλλάζουν,όλα είναι πιο μαγικά,όλα ομορφαίνουν…και ναι ας πούμε ένα ρημάδι hello κι εμείς στην Αφροδίτη γιατί κάτι ανάδρομοι μας είχαν ταράξει το χταποδοκορμί μας στην πέτρα!!\nViva glamorous and beautiful Venus!!!\nΚαιρός είναι πια οι Υδροχόοι να ανταμειφθούμε για τους κόπους μας και όχι μόνο υλικά…ελπίζω με τον Κρόνο στον Τοξότη να πάρουμε μια μεγάλη ανάσα γιατί προσωπικά είμαι ένα βηματάκι πριν την υπερκόπωση!\nΜε μπερδεύεις :/\n13/12/2014 at 12:00\nΝαι,έχω αλλάξει κ το χαίρομαι,είμαι εγώ κ τα θέλω μου,όχι πρέπει κ μη.είμαι ένα αιγοκεράκι,ακλώς να έρθει η Αφροδίτη.\nΜακάρι να έρθει αυτό το ευνοϊκό οικονομικό κύμα γιατί Elizabeth μου έχεις δίκιο, στο μυαλό μου εκατομμυριούχος είμαι!!


Το Τρένο στο Ρουφ - Μπήκες φέτος στο τρένο; Το ταξίδι συνεχίζεται με μοναδικό προορισμό το όνειρο…\nΜπήκες φέτος στο τρένο; Το ταξίδι συνεχίζεται με μοναδικό προορισμό το όνειρο…\nΗ δική μας δουλειά έχει ως πρώτο συστατικό την ανατροπή. Δεν υπάρχει κάτι που να αρχίζει και να τελειώνει χωρίς έστω και την ελάχιστη ανατροπή. Κι αυτό είναι η μαγεία. Κάπως έτσι έγινε και με το κείμενο που αρχίσατε να διαβάζετε. Ήθελα να κάνω ένα ταξίδι με τρένο. Ένας φίλος στην εφημερίδα "Έθνος", ο Γιώργος Ζωγράφος, είχε ήδη κάνει πριν από 4 χρόνια δύο ονειρικά ταξίδια. Το πρώτο μέχρι την Αγία Πετρούπολη και το δεύτερο στα βάθη της Ασίας με τον Υπερσιβηρικό. Έψαχνα έναν τρόπο για να τον ξεπεράσω. Και τον είχα βρει. Αφετηρία θα είχα το Τρένο στο Ρουφ, ενώ ο τελικός προορισμός θα ήταν σε κάθε γωνιά της Γης και κάθε φορά διαφορετικός. Όπου θα διάλεγα εγώ κάθε φορά. Εκεί όμως που προετοιμαζόμουν προέκυψε η ανατροπή, για την οποία σας μίλησα στην αρχή. Είχα βάλει ακόμα και τα ξυριστικά μου στη βαλίτσα όταν εμφανίστηκε μπροστά μου ένας ολοζώντανος πειρασμός: Ένα τρένο που… πετάει. Ακριβώς! Όπως το διαβάσατε: Τρένο που πετάει και μάλιστα όχι μόνο ένα αλλά πολλά. Στην ιστορία αυτή εκτός από μένα είναι και «τα παιδιά που βλέπουν τα τρένα να πετούν». Υπάρχει ακόμη ο σταθμάρχης, ο μηχανοδηγός και ο θερμαστής του ιπτάμενου Τρένου αλλά και ο κλειδούχος του σταθμού. Ήταν βράδυ γύρω στις 9 και στην αποβάθρα περίμενε και ένας καλοντυμένος μυστηριώδης κύριος. Μου έκανε εντύπωση το παρουσιαστικό του. Ρώτησα να μάθω ποιος είναι. Μου είπαν ότι λέγεται «Κάπα» και πως ταξιδεύει πάντα με την αμαξοστοιχία των 9:15 μ.μ. Η ώρα ήταν 9:05. Ίσα ίσα πρόλαβα να πάρω ένα ζεστό τσάι από το wagon-bar και με τη βαλίτσα στο χέρι έψαξα να βρω τη θέση μου. Ήμουν στο «Κουπέ 8». Ευτυχώς μόνος. Τακτοποίησα τις αποσκευές μου και κάθισα αναπαυτικά. Ακριβώς 9:15 άκουσα το σφύριγμα και είδα το σταθμάρχη να κάνει σήμα στο μηχανοδηγό για να ξεκινήσει. Πρώτα πρώτα έβγαλα το σημειωματάριό μου, για να διαβάσω όσα είχα γράψει πριν εμφανισθεί ο πειρασμός με "το τρένο που πετάει" και κράτησα δίπλα μου ένα φάκελο με φωτογραφίες.\n«Το τρένο μπήκε στη ζωή μου από τα πρώτα μου χρόνια. Ο πατέρας μου κάθε Κυριακή με πήγαινε με τον ηλεκτρικό, που τότε έφθανε μόνο μέχρι τον Πειραιά. Ο ρυθμικός ήχος στις σιδηροτροχιές παρακάλαγες να μη σταματήσει ποτέ. Προορισμό είχαμε τον γνωστό ονειρεμένο σταθμό που ήταν ένα καταφύγιο ομορφιάς. Αργότερα, από το 1957 και μετά, η κυριακάτικη βόλτα έφθανε μέχρι την Κηφισιά. Όταν ήμουν στις πρώτες τάξεις του δημοτικού η έξοδος αυτή γινόταν και πάλι αλλά ως ημερήσια εκδρομή. Τότε και πάλι με τρένο αλλά με συνοδό τον θείο μου Γιώργο Μήλα, που ήταν και πρόεδρος της Ομοσπονδίας Εκδρομικών Σωματείων Ελλάδος. Ξεκινούσαμε ή από τον Σταθμό Λαρίσης, που υπάρχει και σήμερα, ή από τον Σταθμό Πελοποννήσου που πλέον δεν λειτουργεί. Πηγαίναμε σε τοποθεσίες που τις χρησιμοποιούσαμε στη συνέχεια ως ορμητήριο για πεζοπορία.\n- Θυμάμαι το Σύρτζι (στην πρώτη φωτογραφία). Το Σύρτζι βρίσκεται μετά το Σχηματάρι και δεξιά πριν από τη λίμνη Υλίκη. Σήμερα λέγεται Ύπατο και είναι ένα μικρό χωριό του νομού Βοιωτίας. Βρίσκεται ανατολικά της Θήβας στις πλαγιές του ομώνυμου όρους (μία από τις πεζοπορίες που σας έλεγα). Σε απόσταση περίπου τριών χιλιομέτρων από το χωριό δεσπόζει το «μπαλκόνι» της Βοιωτίας: Η Μονή Μεταμορφώσεως Σωτήρος Σαγματά, χτισμένη στην άκρη ενός γκρεμού (κι άλλη επιλογή για πεζοπορία).\n- Θυμάμαι το Λαύριο και συγκεκριμένα την Καμάριζα και το Θορικό. Από το 1885 και μέχρι το 1957 υπήρχε σιδηροδρομική σύνδεση Αθηνών - Λαυρίου, η οποία είχε αρχικά αφετηρία την πλατεία Λαυρίου (η πρώτη πλατεία στην οδό 3ης Σεπτεμβρίου μετά την Ομόνοια) της Αθήνας (και αργότερα το Σιδηροδρομικό Σταθμό Πελοποννήσου) και κατέληγε στον κέντρο του Λαυρίου. Από εκεί κάναμε πεζοπορίες στην Καμάριζα, η οποία ονομάστηκε έτσι από τις καμάρες των μεταλλευτικών στοών. Ήταν το κέντρο των μεταλλευτικών έργων, όχι μόνο στα αρχαία αλλά και στα νεότερα χρόνια. Σήμερα ονομάζεται Άγιος Κωνσταντίνος. Μια δεύτερη βόλτα ήταν προς το Θορικό εκεί όπου βρίσκεται το αρχαιότερο θέατρο που σώζεται στην Ελλάδα. Βρίσκεται (εννοείται) παρατημένο και ξεχασμένο, αν και χωρούσε περίπου 4.000 θεατές. Είχε ξύλινη σκηνή που ποτέ δεν έγινε πέτρινη, όπως σε άλλα θέατρα. Το κοίλον του θεάτρου ήταν ελλειψοειδές και η ορχήστρα, που ήταν μεγαλύτερη από τις ορχήστρες άλλων αρχαίων θεάτρων, δεν ήταν κυκλική. Η τελευταία πεζοπορία, μας έφερνε πίσω στην πόλη του Λαυρίου όπου βρισκόταν το εργοστάσιο κεραμικών, που λειτουργούσε μέχρι και το 1957. Και μόνο να βλέπεις τους αγγειοπλάστες να δημιουργούν ήταν αρκετό…\n- Τέλος, θυμάμαι και τα Δερβενάκια, εκεί όπου έγινε η γνωστή μάχη και όπου βρίσκεται και σήμερα ο ανδριάντας του αγαπημένου μου ήρωα: Του Θοδωρή Κολοκοτρώνη.\nΤα χρόνια πέρασαν αλλά το τρένο δεν έφυγε από τη ζωή μου. Πάντα με ταξίδευε: Και στον Πειραιά όπου σπούδαζα στην Ανωτάτη Βιομηχανική. Και στον Άραξο, στην 124η Πτέρυγα Βασικής Εκπαίδευσης της Αεροπορίας. Και στη Θεσσαλονίκη, στο αεροδρόμιο του Σέδες, στη Σχολή Εφέδρων Αξιωματικών. Και στην Αμαλιάδα, με προορισμό την 117η Πτέρυγα Μάχης της Ανδραβίδας και τέλος στη Δεκέλεια για την 31η Διοίκηση Αεροπορικής Εκπαίδευσης. Μια ζωή με το τρένο, λοιπόν…».\nΑυτά διάβαζα στις σημειώσεις μου. Άχρηστες πια γι’ αυτό και τις τσαλάκωσα και τις πέταξα στο καλάθι των αχρήστων. Έκλεισα για λίγο τα μάτια. Άκουγα τον ήχο της μηχανής και τον ήχο των τροχών πάνω στις γραμμές. Σκεφτόμουνα όμως πως τώρα έχω πιο σημαντικά να σας πω. Κράτησα για σας μόνο τις φωτογραφίες. Κράτησα όμως και τα ταξίδια στο όνειρο. Βοήθησε σ’ αυτό ένα τρένο που άρχισε τα δρομολόγιά του στον πολιτιστικό χάρτη της πρωτεύουσας πριν από περίπου 17 χρόνια. Μιλάω για το Τρένο στο Ρουφ (δεύτερη φωτογραφία). Εκεί είχαμε τη χαρά να ζήσουμε όλα τα ταξίδια των ονείρων μας. Εκεί από το 1997 βρήκαμε αυτό που μας έλειπε: Και στο θέατρο, και στη μουσική, και στις νέες ιδέες. Φυσικά και στον καφέ ή στο ποτό, οπωσδήποτε με μια διαφορετική προσέγγιση στο δείπνο, αλλά -τέλος- και στις ανοιξιάτικες, καλοκαιρινές και φθινοπωρινές ημέρες στον «κινηματογραφικό» χώρο της αποβάθρας.\n- Μόλις 10 λεπτά με τα πόδια από το πολύβουο Γκάζι μπορείτε να πάτε στην «Αποβάθρα» (τρίτη φωτογραφία). Είναι το υπαίθριο καλλιτεχνικό στέκι της Αμαξοστοιχίας - Θεάτρου που είναι σταθμευμένη στις ράγες του σιδηροδρομικού σταθμού Ρουφ. Εκεί θα απολαύσετε δροσερά κοκτέιλ, νόστιμα σνακ και ψαγμένα ακούσματα από τον μουσικό παραγωγό. Ακόμη θα παρακολουθήσετε εκθέσεις, video προβολές και αναπάντεχες μουσικές συναυλίες. Θα αποδράστε έτσι στο πιο δροσερό και ατμοσφαιρικό σκηνικό της πόλης με ντεκόρ τα φωτισμένα βαγόνια και τις ανθισμένες πικροδάφνες.\n- Για καφέ και ποτό σας περιμένει το Wagon – Bar (τέταρτη φωτογραφία). Είναι ένα παλιό, ξύλινο, φορτηγό βαγόνι, που στον Β’ Παγκόσμιο Πόλεμο μετέφερε «ίππους 8 και άνδρες 20». Τώρα λειτουργεί ως μπαρ μέχρι αργά τη νύχτα με μουσική, ποτό και ελαφρύ φαγητό. Συχνά φιλοξενεί και κάποιες ξεχωριστές καλλιτεχνικές εκδηλώσεις. Στο ατμοσφαιρικό και ζεστό αυτό βαγόνι με το χαμηλό φωτισμό και το ιδιαίτερο ντεκόρ, οι επισκέπτες μπορούν να απολαύσουν το ποτό τους, να συναντήσουν τους καλλιτέχνες των παραστάσεων και να οργανώσουν τα πάρτι τους. Τους θερινούς μήνες το βαγόνι γίνεται ένα με το υπαίθριο μπαρ της «Αποβάθρας».\n- Ακολουθεί ο χώρος για τις νέες ιδέες. Πρόκειται για το New Wagon (πέμπτη φωτογραφία). Είναι το νεότερο της Αμαξοστοιχίας. Διαθέτει 12 κουπέ, στα οποία πραγματοποιούνται κάθε άνοιξη το Φεστιβάλ Νέων Καλλιτεχνών και εικαστικές παρουσιάσεις. Σε κάθε κουπέ και μια παράσταση μόνο με 6 θεατές - επιβάτες και τους ηθοποιούς. Ευρηματικές ιδέες, πρωτότυπες προσεγγίσεις, αμεσότητα και ελεύθερη έμπνευση.\n- Πάμε τώρα για μουσική στο Βαγόνι Orient Express (έκτη φωτογραφία). Είναι το κόσμημα της Αμαξοστοιχίας, με αξία ιστορική και αισθητική. Κατασκευάστηκε το 1924. Είναι γνωστό και ως «Ελληνικό Βαγόνι». Ήταν τμήμα του μυθικού τρένου Orient Express. Στο σπάνιο, μουσειακό αυτό wagon restaurant, που έχει ανακαινιστεί, διατηρώντας όλα τα παλαιά στοιχεία του, τα οποία ζωντανεύουν την ατμόσφαιρα και το ύφος της θρυλικής αυτής εποχής, λειτουργεί η μουσική σκηνή του Τρένου. Στο μαγικό ντεκόρ του ιστορικού αυτού οχήματος, μόνο 33 θεατές έχουν την ευκαιρία να ζήσουν μία μοναδική εμπειρία: πρωτότυπες μουσικές παραστάσεις με ποτό και φαγητό, εικαστικές παρουσιάσεις και θεματικά δείπνα.\n- Ακολουθεί το Θεατρικό Βαγόνι (έβδομη φωτογραφία). Είναι μία ανακατασκευασμένη ιταλική επιβατάμαξα του 1950 διαμορφωμένη σε μία κομψή, πλήρως εξοπλισμένη, θεατρική σκηνή, όπου παρουσιάζονται θεατρικές και μουσικές παραστάσεις, διαλέξεις και άλλα ενδιαφέροντα γεγονότα. Διαθέτει επίσης μηχανισμό προσομοίωσης κίνησης του τρένου.\n- Η βόλτα μας ολοκληρώνεται στο Wagon-Restaurant (όγδοη φωτογραφία). Είναι μία αναπαλαιωμένη προπολεμική εστιάμαξα, που λειτουργεί ως εστιατόριο. Οι επισκέπτες μπορούν να απολαύσουν ένα ρομαντικό δείπνο στην αυθεντική ατμόσφαιρα μιας άλλης εποχής ή και να παρακολουθήσουν στον ίδιο χώρο ζωντανή μουσική, εικαστικές εγκαταστάσεις, εκθέσεις φωτογραφίας και πρωτότυπα καλλιτεχνικά δρώμενα.\n- Όλα αυτά σχεδιάζονται και υλοποιούνται με κόπο και πόνο από έναν άνθρωπο που είναι και σταθμάρχης, και μηχανοδηγός, και θερμαστής, αλλά και κλειδούχος. Δηλαδή όλοι οι ρόλοι βρίσκονται σε ένα πρόσωπο που, εκτός από ιδέες και γνώσεις, διαθέτει πάθος και εξαιρετικούς συνεργάτες. Μιλάμε για την κυρία Τατιάνα Λύγαρη (ένατη φωτογραφία) η οποία ξέρει να κρατάει την ισορροπία της ακόμη και στα δύσκολα. Η κυρία Λύγαρη οδήγησε το τρένο της σε λαμπερούς σταθμούς έχοντας ως συνεπιβάτες τα πιο δυνατά ονόματα από κάθε χώρο του θεάτρου, του κινηματογράφου, της μουσικής, των γραμμάτων και των τεχνών. Το πρώτο δοκιμαστικό ταξίδι στο όνειρο έγινε στη Ρωσία σε συνεργασία με το Ακαδημαϊκό Θέατρο του Τβερ. Ήταν η θεατρική περίοδος 1996-1997 και η «Άννα Καρένινα» του Λέοντος Τολστόι χάραξε το δρόμο. Αυτή η πρώτη αμαξοστοιχία μετά το Θέατρο του Τβερ έφθασε και στο Δημοτικό Θέατρο του Πειραιά. Την επόμενη χρονιά, το 1997, άρχισαν και επίσημα τα δρομολόγια του Τρένου από το σταθμό του Ρουφ. Πολλά τα έργα, πολλοί οι πρωταγωνιστές. Εκτός από το πρώτο δρομολόγιο θα θυμίσω μόνο εκείνα που μας ταξίδευαν σε άλλους τόπους μακρινούς. Το πράσινο φως άναψε η «Λαχτάρα για κεράσια». Μετά «Η κυρία εξαφανίζεται» σε ένα σιδηροδρομικό ταξίδι προς το Λονδίνο. Μια γριά γκουβερνάντα φεύγει σιδηροδρομικώς από μια χώρα των Βαλκανίων με προορισμό την πρωτεύουσα του Ηνωμένου Βασιλείου, αλλά στη διάρκεια αυτού του ταξιδιού εξαφανίζεται.\n- Η μουσική - ποιητική παράσταση «Θέλετε δέντρ’ ανθίσετε, θέλετε μαραθείτε…» ταξιδεύει στο Μέγαρο Μουσικής Αθηνών και στο Μέγαρο Μουσικής Θεσσαλονίκης.\n- Υπ’ Ατμόν: Ένα ταξίδι από το Παρίσι ως την Κωνσταντινούπολη με μουσικές στάσεις σε όλες τις ευρωπαϊκές πόλεις που στάθμευε το θρυλικό τρένο Orient Express στα γοητευτικά χρόνια της belle époque και του μεσοπολέμου (Παρίσι, Βερολίνο, Βενετία, Βουκουρέστι, Βελιγράδι, Αθήνα, Σόφια, Κωνσταντινούπολη).\n- Χάρισμα – η Συμμετρία της Αρμονίας. Δημοφιλή τραγούδια και μελωδίες από την Αθήνα του 1896 έως την Αθήνα του 2004 και το Πεκίνο του 2008 με 24 ενδιάμεσους σταθμούς (Παρίσι 1900, St Louis 1904, Λονδίνο 1908, Στοκχόλμη 1912, Άντβερμπ 1920 κ.λπ.) καθώς και κείμενα από την Αρχαία και Νέα Ελληνική Γραμματεία (Πίνδαρος, Παυσανίας, Ελύτης κ.λπ.) με θέμα τα ιδεώδη του Ολυμπισμού και τη σχέση μεταξύ μουσικής και αθλητισμού, συνθέτουν τον κορμό της πρωτότυπης αυτής μουσικοθεατρικής παράστασης.\n- Πάλι στη Ρωσία με το «Σπάσε τη σιωπή». Πρόκειται για ένα αυτοβιογραφικό έργο, το οποίο διαδραματίζεται τα πρώτα χρόνια της μετα-επαναστατικής Ρωσίας (1920-1924) μέσα σ' ένα αυτοκρατορικό βαγόνι - κινητό σπίτι ενός Ρώσου αριστοκράτη, ο οποίος εργάζεται ως επιθεωρητής Τηλεφώνων των Βορείων Σιδηροδρόμων.\n- Στο μουσικό βαγόνι παρακολουθήσαμε τη μουσική - χορευτική παράσταση «Κυρία Μουσική, Χορεύετε;». Το νοερό ταξίδι έγινε στο μουσικό θέατρο και τον κινηματογράφο των χρυσών δεκαετιών '30, '40, '50 και στις μητροπόλεις του είδους, όπως η Νέα Υόρκη, το Λονδίνο, το Παρίσι αλλά και η Αθήνα αυτής της εποχής. Διάσημα τραγούδια από το Μπρονγουέι, το West End, τις ταινίες του Χόλιγουντ, τις μεγάλες παριζιάνικες πίστες και την αθηναϊκή επιθεώρηση. Τραγούδια που αγαπήθηκαν από τις φωνές του Φρεντ Αστέρ, της Μέριλυν Μονρόε, της Έλλα Φιτζέραλντ, της Μπίλυ Χόλιντεϋ, του Τίνο Ρόσσι, της Ζοζεφίνα Μπέικερ, του Υβ Μοντάν αλλά και της Σοφίας Βέμπο.\n- Είχαμε όμως αργότερα και ταξίδια στη γεύση με την «Πεντανόστιμη». Με μπρέικ ντανς, πυγμαχία, ροκ 'ν ρολ και υψηλή γαστρονομία σε σκηνοθεσία της Τατιάνας Λύγαρη και με τον Ηλία Μαμαλάκη να δανείζει τη φωνή του σ’ έναν διάσημο σεφ που ως καλός νεραϊδονονός δίνει λύση στην ιστορία. Έξι ταλαντούχοι ηθοποιοί με πολύ κέφι έστησαν μια κατσαρόλα και μαγείρεψαν επί σκηνής πεντανόστιμες συνταγές τις οποίες προσέφεραν στους θεατές για να δοκιμάσουν όταν έπεσε η αυλαία.\n- Η μουσική παράσταση «Άλλο Τρένο η Αγάπη» μας έφερε πιο κοντά στην τζαζ. Το ίδιο πέτυχαν και οι «Μάγισσες στο Ρουφ».\n- Δεν έλειψαν όμως και τα Κυριακάτικα Λογοτεχνικά Μεσημέρια στο Orient Express.\n- Επιπλέον ένας διάσημος παραμυθάς έφτιαξε μια παράσταση για ενήλικες. Πρόκειται για μια ιδέα γεμάτη καινοτομία. Ο Ευγένιος Τριβιζάς έγραψε αποκλειστικά για το "Τρένο στο Ρουφ", ένα «διπλό» θεατρικό έργο με τίτλο «Έβδομος Σταθμός», το οποίο παρουσιάστηκε σε δύο διαφορετικές εκδοχές. Μία εκδοχή μόνο για ενήλικες θεατές με τον υπότιτλο «Αποπλάνηση μιας κούκλας» και μία δεύτερη εκδοχή για τους μικρούς θεατές με τον υπότιτλο «Το μυστικό του πειρατή Μπελαφούσκ».\n- Το μουσικό βαγόνι φιλοξένησε το Gallery, με τους Musica Mista. Ο Μάνος Χατζιδάκις, o J. S. Bach και ο Άστορ Πιατσόλα «συνάντησαν» την παράδοση της Σαρδηνίας και της Κάτω Ιταλίας και φλέρταραν με τις παθιασμένες μουσικές της Λατινικής Αμερικής.\n- Στη συνέχεια μάθαμε ότι «Οι κυρίες τραγουδούν και… μπλουζ». Οι δύο γοητευτικές performers - τραγουδίστριες, Ελένη και Σουζάνα Βουγιουκλή με τη συνοδεία πιάνου, κιθάρας και κρουστών παρουσίασαν παραδοσιακά ελληνικά, ρεμπέτικα, ελληνόφωνα της Κάτω Ιταλίας, ισπανόφωνα, ρουμάνικα, βουλγάρικα, σέρβικα, τούρκικα, fados, ιρλανδέζικα και αμερικάνικα μπλουζ.\n- Σειρά στα ταξίδια μας είχε ο Λίβανος και «Το κολιέ της Ελένης». Ήταν η ιστορία μιας γυναίκας από τη Δύση, που συμμετείχε σ’ ένα συνέδριο σε μια ζεστή και χαοτική πόλη της Μέσης Ανατολής όπου έχασε ένα μικρό κολιέ με απλές άσπρες πέρλες. Σε μία τρελή αναζήτηση, ψάχνει αυτό το ταπεινό και εύθραυστο αντικείμενο στους πολυσύχναστους και δαιδαλώδεις δρόμους της πόλης. Το έργο αυτό παρουσιάστηκε και στη Βηρυτό, στο θέατρο Al Madina.\n- Από το τρένο δεν έλειψε ούτε η όπερα, ούτε το καμπαρέ. Έτσι το μουσικό βαγόνι μας έμαθε όλα τα μυστικά για την «Αρπαγή της Ηνωμένης Ευρώπης».\n- Αλλά και η Αμερική έδωσε το "παρών". Για να την ανακαλύψουμε μας βοήθησε η Χρύσα Σπηλιώτη.\n- Φυσικά τους μικρούς θεατές περίμενε το «Μυστήριο στο Τούνδρα Εξπρές». Ακολουθώντας τα χνάρια της μεγάλης παράδοσης των αστυνομικών έργων της Αγκάθα Κρίστι, το «Μυστήριο», κομμένο και ραμμένο για το χώρο της Αμαξοστοιχίας - Θεάτρου το Τρένο στο Ρουφ, υπέγραψε ο μυστηριώδηςΠέτρος Χατζόπουλος που δεν είναι άλλος από το γνωστό μας -και αγαπημένο- Έλληνα πεζογράφο,Αύγουστο Κορτώ. Με πρωταγωνιστή τον αγαπημένο ήρωα των παιδιών, Κορνήλιο Κρικ (τον διασημότερο σκίουρο-ντετέκτιβ του κόσμου), την αλλοπαρμένη πυγολαμπίδα βοηθό του, Μάρθα κι ένα καστ αξέχαστων χαρακτήρων, το έργο χάρισε στιγμές σασπένς και ξεκαρδιστικής κωμωδίας και μίλησε για την απληστία, την αγάπη και το συναρπαστικό κυνήγι της αλήθειας. Παράλληλα, τα παιδιά βίωσαν μοναδικές εμπειρίες ως ταξιδιώτες στα αυθεντικά βαγόνια με τον μηχανισμό κίνησης, την έκδοση εισιτηρίων του τρένου, την επίσκεψη στο Wagon-Restaurant και στο πωλητήριο του θεάτρου με τα μικρά σουβενίρ τρένων και άλλα ευχάριστα απροσδόκητα.\n- Στην Αγγλία μας πήγε το «Γαϊδουροκαλόκαιρο» με το wagon bar.\n- Στα 12 Κουπέ παρακολουθήσαμε το Φεστιβάλ με τους νέους δημιουργούς και τις πρωτότυπες ιδέες τους.\n- Από την Ιρλανδία και το Μπέλφαστ έφθασε ο παλιός μας γνώριμος και αγαπημένος «Όμηρος» του Μπρένταν Μπίαν.\n- Ο Ηλίας Μαμαλάκης πάντα μαζί με την Τατιάνα Λύγαρη και ένα θίασο άξιων ηθοποιών ετοίμασε το επόμενο ταξίδι στο οποίο οι μικροί θεατές επιβιβάζονταν στο Διαστημότρενο για ταξίδια μακρινά στη Γαλλία, την Αίγυπτο αλλά και την Ελλάδα, ενώνοντας την αγάπη τους για το θέατρο, την περιπέτεια, την επικοινωνία και το… καλό φαγητό. Ήρωάς τους ο κύριος Ιγνάτιος Ροδόλφος Ντε Λος Χούπα Γκλούπα. Μέγας ταξιδευτής και περιηγητής. Αλλά και διάσημος καλοφαγάς. Τα κατάφερνε και στα ηλεκτρονικά. Καπετάνιος σε ένα διαστημότρενο που μπορούσε να γίνει διαστημόπλοιο, υποβρύχιο, αεροπλάνο, ελικόπτερο είχε παράλληλα την ικανότητα να ταξιδεύει μέσα στο χώρο και στο χρόνο. Ο Ιγνάτιος μαζί με το αχτύπητο πλήρωμα αυτού του απίθανου υπερτρένου και τους μικρούς επιβάτες ξεκινούσαν ένα ταξίδι στο Μεσαιωνικό Παρίσι, τον Γαλαξία του Ηρακλέα, τη Σάμο του Πυθαγόρα, την Κρήτη του Δαίδαλου και του Ίκαρου, αλλά και στα παλάτια τις ψηλομύτας Κλεοπάτρας στην Αίγυπτο.\n- Ένα φανταστικό ταξίδι με τη μουσική και τα τραγούδια του κόσμου ήρθε στη συνέχεια. Με το γκρουπ«Ο κήπος της Έδεν» και την υπέροχη φωνή της Αναστασίας, ανεβήκαμε στο υπερωκεάνιο και από τον Πειραιά, ταξιδέψαμε στα λιμάνια της δυτικής Μεσογείου. Διασχίσαμε τον Ατλαντικό και από το Μπουένος Άιρες πήραμε το τρένο και από χώρα σε χώρα φθάσαμε μέχρι τη Νέα Υόρκη. Στο γυρισμό κάναμε στάσεις στα Βρετανικά νησιά και στην Ευρώπη. Μπήκαμε στο Orient Express για να καταλήξουμε πρώτα στην Κωνσταντινούπολη και από εκεί στην Αθήνα.\n- Κάναμε όμως και ένα ταξίδι με «Το τρένο των νεφών». Με αυτό ταξίδεψαν οι θεατές στη μυστηριώδη Λατινική Αμερική μαζί με χρυσοθήρες, ινδιάνους, βασιλιάδες και κονκισταδόρες. Γνώρισαν την Εβίτα Περόν, τον Ωνάση, τον Τσε Γκεβάρα και τον στρατηγό Μπολιβάρ αλλά και τον ποιητή που γεννήθηκε σε επτά πόλεις. Ακολούθησαν από βαγόνι σε βαγόνι τον ήρωα της Φακίνου, τον Κανένα, που έψαχνε τον πατέρα του σ’ ένα ταξίδι ζωής προς τη μεγάλη θάλασσα. Μοιράστηκαν μαζί του όλες τις εμπειρίες της ζωής από τη γέννηση ως την πλήρη ενηλικίωσή του καθώς από βαγόνι σε βαγόνι μεγάλωνε κατά δέκα χρόνια. Μια Οδύσσεια, μια πορεία στις ράγες της ζωής για την ανακάλυψη του εαυτού, ένα ταξίδι ζωής του Κανένα ή του Καθένα από εμάς.\nΤα παιδιά που βλέπουν τα τρένα… να πετούν\nΔιαβάζοντας τις σημειώσεις μου πέρασε η ώρα. Κουράστηκα και τα βλέφαρα άρχισαν να γέρνουν. Ένας θόρυβος στην πόρτα του κουπέ με… ύπνησε:\n-Το εισιτήριό σας,παρακαλώ.\nΣαστισμένος ψάχνω να το βρω ανάμεσα στα χαρτιά μου. Τότε πρόσεξα ότι ο ελεγκτής ήταν γυναίκα. Πρώτη φορά στα τόσα χρόνια είδα γυναίκα ελεγκτή. Πολύ γλυκιά φωνή. Πολύ όμορφη. Κάτι μου θύμιζε βέβαια. Πήρε το εισιτήριο, το κοίταξε και μου είπε: Κύριέ μου με αυτό το εισιτήριο μπορείτε να μπείτε κι εσείς στο θεατρικό βαγόνι μαζί με «Τα παιδιά που βλέπουν τα τρένα… να πετούν». Όταν την άκουσα να μου το λέει αυτό, τότε «ξύπνησα» και θυμήθηκα ποια ήταν η ελεγκτής των εισιτηρίων. Ναι! Ήταν η κυρία Τατιάνα Λύγαρη. Μέχρι να της πω μια λέξη είχε ήδη πάει στο διπλανό κουπέ για να συνεχίσει τον έλεγχο των εισιτηρίων. Δεν ήταν όμως μόνη. Στο θεατρικό ταξίδι που είχε εμπνευστεί είχε και συνοδοιπόρους: Ήταν η Ειρήνη Αναγνωστοπούλου, που επιμελήθηκε τη θεατροπαιδαγωγική προσαρμογή του έργου και η Τζωρτζίνα Κακουδάκη, που συνέδραμε στη δόμηση της διαδραστικής συμμετοχής των παιδιών. Η Άλκηστις Ραυτοπούλου έγραψε τη μουσική. Η Πένυ Κορρέ σχεδίασε τα κοστούμια. Η Πέπη Ζαχαροπούλου έκανε τις χορογραφίες. Ερμηνεύουν οι ηθοποιοί: Ειρήνη Αναγνωστοπούλου, Έλενα Μεγγρέλη και ο Άρης Τσαμπαλίκας.\nΜέχρι να πάω στο θεατρικό βαγόνι πρόλαβα και διάβασα δυο λόγια από το σημείωμά της:\n«Πρόκειται για μία ξεχωριστή εμπειρία διαδραστικής θεατρικής παράστασης και παιδαγωγικού παιχνιδιού. Το Τρένο στο Ρουφ δίνει τη δυνατότητα στους μικρούς θεατές να ζήσουν μέσα από τις παραστάσεις την ιδιαίτερη εμπειρία της γνωριμίας και επαφής με το μοναδικό Τρένο-Θέατρο. Μετά την περσινή επιτυχία και τα θετικά σχόλια από εκπαιδευτικούς, γονείς και παιδιά, παρουσιάζει για δεύτερη συνεχή χρονιά το πρωτότυπο διαδραστικό σιδηροδρομικό ταξίδι, με τίτλο «Τα Παιδιά που Βλέπουν τα Τρένα να… Πετούν». Μια ξεχωριστή εμπειρία θεατρικής παράστασης, διαδραστικού και παιδαγωγικού ταξιδιού, εμπνευσμένη από το κλασικό αριστούργημα παιδικής λογοτεχνίας της Βρετανής συγγραφέως,Έντιθ Νέσμπιτ, «Tα παιδιά που έβλεπαν τα τρένα να περνούν». Είναι μια ιστορία που αγαπήθηκε πολύ, μεταφράστηκε σε πολλές γλώσσες και έγινε κινηματογραφική ταινία. Η σπουδαία Βρετανή συγγραφέας παιδικής λογοτεχνίας των αρχών του 20ου αιώνα, η «πρώτη σύγχρονη πεζογράφος για παιδιά», μετακίνησε το φανταστικό σύμπαν των δράκων και των μαγικών ραβδιών στη σύγχρονη πραγματικότητα, δίνοντας στους ήρωές της την ευκαιρία να βρουν την ουτοπία, τη χαρά και το όνειρο μέσα στις καθημερινές αλήθειες της ζωής».\nΤρεις μυστηριώδεις αλλά και ξεχασμένες βαλίτσες\nO σταθμάρχης, ο μηχανοδηγός και ο θερμαστής του Τρένου υποδέχονται τους μικρούς επιβάτες στα βαγόνια της Αμαξοστοιχίας και τους ξεναγούν στο κινούμενο βασίλειό τους. Εκεί, μαζί τους, ανακαλύπτουν τρεις μυστηριώδεις βαλίτσες, ξεχασμένες από καιρό, απ’ όπου θα ξεπηδήσουν οι συναρπαστικές ιστορίες τριών μικρών παιδιών, που η ζωή τους αλλάζει δραματικά, όταν ο πατέρας τους φεύγει ανεξήγητα από το σπίτι. Η Μπόμπι, ο Πήτερ και η Φύλλις εγκαταλείπουν την άνετη ζωή στη μεγαλούπολη και μετακομίζουν με τη μητέρα τους σ’ ένα μικρό αγροτόσπιτο δίπλα στα τρένα, όπου ζουν απίθανες περιπέτειες. Γίνονται φίλοι με τους κατοίκους του μικρού χωριού και ξεκινούν ένα νέο ταξίδι ανακάλυψης και περιπέτειας. Μαζί τους γνωρίζουμε τον κύριο Περκς, τον κλειδούχο του σταθμού, τον μυστηριώδη κύριο «Κάππα» που ταξιδεύει πάντα με το τρένο των 9:15, τον άγνωστο συγγραφέα, που δεν έχει ταυτότητα και τον Τζιμ με την κόκκινη μπλούζα, που παραλίγο μια μέρα να χαθεί στο τούνελ... Αλλά το μεγάλο μυστήριο για τα τρία αδέρφια παραμένει: πού είναι ο πατέρας, το στήριγμά τους; Θα γυρίσει ποτέ πίσω; Το έργο αγγίζει θέματα επίκαιρα, όπως η ραγδαία αλλαγή των οικονομικών συνθηκών και οι επιπτώσεις στην καθημερινότητά μας, η σημασία της αλληλεγγύης, η αναγκαιότητα του ομαδικού πνεύματος και της ανθρωπιάς. Ανοίγει ένα δρόμο φωτεινό, προτείνοντάς μας να δούμε τη ζωή μέσα από τα μάτια των παιδιών, που διατηρούν την πίστη τους, ανακαλύπτουν «κρυμμένους θησαυρούς» που οι μεγάλοι δυσκολεύονται να αντιληφθούν, «γιατί οι μεγάλοι σκέφτονται μόνο τον τελικό προορισμό τους», που μετατρέπουν την αφέλεια σε πράξη ανθρωπιάς και κοινωνικής συνοχής, μα πάνω απ’ όλα «βλέπουν», παρ’ όλα τα νέφη της καθημερινότητας, μερικές φορές πιο καθαρά κι από τους ενήλικες.\nΤα παιδιά δημιουργούν μόνα τους χαρακτήρες…\nΟι συντελεστές της παράστασης έχουν τη σύνθετη ιδιότητα του ηθοποιού, του παιδαγωγού και του εμψυχωτή. Με την εμπειρία τους καθοδηγούν τα παιδιά σ’ ένα ρόλο ενεργητικό, όπου όχι μόνο παρακολουθούν και ταυτίζονται με τους ήρωες, αλλά χτίζουν μαζί την αφήγηση της ιστορίας. Δημιουργούν μόνα τους χαρακτήρες και τους δίνουν ταυτότητα, συνεργάζονται για να εμπλουτίσουν την πλοκή και τέλος δίνουν τη δική τους εκδοχή στην έκβαση της ιστορίας. Η ενεργή συμμετοχή τούς δίνει την ευκαιρία να περιπλανηθούν βιωματικά στα κεντρικά θέματα του έργου: την αξιοποίηση των ανατροπών στη ζωή μας, τη διατήρηση της ελπίδας, τη φιλία, τη συνεργασία, το μοίρασμα, την πίστη στους ανθρώπους αλλά και στην ίδια τη ζωή, το δικαίωμα να ονειρεύεσαι, και τέλος τη βεβαιότητα ότι σε κάποια στροφή οι ράγες της ζωής θα σου φέρουν αυτό που επιθυμείς, αρκεί να έχεις τα μάτια σου ανοιχτά για να το δεις, όπως ακριβώς «τα παιδιά που βλέπουν τα τρένα να… πετούν».\nΤαυτόχρονα προσφέρουν ένα μέρος των εσόδων από τα εισιτήριά τους, μέσα από μία διαδραστική διαδικασία κατά τη διάρκεια της παράστασης, στο Φιλανθρωπικό Σωματείο «Οι φίλοι του παιδιού».\nΗ παράσταση διαρκεί 1 ώρα και 20 λεπτά. Παίζεται κάθε Σάββατο στις 5 μ.μ. και κάθε Κυριακή στις 12 το μεσημέρι. Επίσης τις καθημερινές στις 10 το πρωί για σχολεία..\nΠαράταση για ένα εορταστικό "Εβίβα"\nΗ παράσταση "Εβίβα!" πήρε παράταση και θα παρουσιαστεί και πάλι στις 23, 28 και 30 Δεκεμβρίου 2014. Επίσης, στις 4 και 6 Ιανουαρίου 2015. Έτσι όσοι θέλουν θα μπορέσουν να ευχηθούν «Εβίβα» στους ηθοποιούς της παράστασης και να τσουγκρίσουν τα ποτήρια τους τις ημέρες των εορτών.\nThe Jazz Express σε Νέα Υόρκη και Νέα Ορλεάνη\nΟ Μάρκος Παπασηφάκις και το πλήρωμα του Jazz Express, με όχημα το σπάνιο βαγόνι του Orient Express, μας ταξιδεύουν στην Αμερική του Κραχ και στην ιστορία των Μπλουζ και της Τζαζ, από τη Νέα Ορλεάνη στο Κάνσας Σίτυ κι από κει στη Νέα Υόρκη, με μια υποβλητικά σκηνοθετημένη μουσική παράσταση με εναλλαγή λόγου, ήχου και συντελεστών. Το Σάββατο 27 Δεκεμβρίου, την Πέμπτη 1 Ιανουαρίου και το Σάββατο 3 Ιανουαρίου 2015, στις 9 μ.μ.\nΠάμε στο Παρίσι και στην Κωνσταντινούπολη\nΤαξιδεύουμε στο χρόνο και τους τόπους απ’ όπου πέρασε το Orient Express, «ο Bασιλιάς των Tρένων», κι εμείς επιβάτες μιας άλλης εποχής μέσα από μελωδίες που άντεξαν στο χρόνο: Την Πέμπτη 25, την Παρασκευή 26 Δεκεμβρίου 2014 και την Παρασκευή 2 Ιανουαρίου 2015, στις 9.30 μ.μ.\n«Γύρνα ξανά» με τη Βασιλική Μουρίκη\nΜια φρέσκια φωνή σε νέες δημιουργίες και αγαπημένα τραγούδια. Η νεαρή αλλά διακεκριμένη ερμηνεύτρια από την Πάτρα, Βασιλική Μουρίκη, μας επισκέπτεται την Κυριακή 21 Δεκεμβρίου στις 9 μ.μ. για ένα γιορτινό ταξίδι με το Τρένο στο Ρουφ. Αισθαντικά και απροσποίητα ερμηνεύει δικές της συνθέσεις, αλλά και διασκευές αγαπημένων τραγουδιών, ελληνικών και ξένων, καθώς και χριστουγεννιάτικες μελωδίες. Μας συντροφεύει σε ένα μουσικό ταξίδι σε ολόκληρο τον κόσμο, ιδωμένο μέσα από τη φρέσκια ματιά ενός δεκαοχτάχρονου κοριτσιού, που μας συνεπαίρνει με το νεανικό αυθορμητισμό του. Μαζί της ο εξαιρετικός πιανίστας και μαέστρος Πέτρος Καρπαθάκης και στα κρουστά ο αξιόλογος μουσικός Άγγελος Διαμαντόπουλος.\nΧρήσιμες πληροφορίες για τα «δρομολόγια»\nεπί της Κωνσταντινουπόλεως\nΗ Αμαξοστοιχία – Θέατρο το Τρένο στο Ρουφ λειτουργεί όλο το χρόνο (εκτός Αυγούστου).\nΟ χώρος διαθέτει δωρεάν υπαίθριο πάρκινγκ.\nΕίναι δυνατή η πρόσβαση με αναπηρικό αμαξίδιο στο bar «Αποβάθρα», στο Wagon – Bar και στο Wagon – Restaurant.\n210-5298.922 και 6937-604988\nΣταθμός Ρουφ, στην Κωνσταντινουπόλεως. Πρόσβαση και με τον προαστιακό. Επίσης με το μετρό. Στάση Κεραμεικός και μετά 10 λεπτά περπάτημα.


Πως θα παραμείνουν οι επισκέπτες στη σελίδα σας | idweb\nΤόσο η Google όσο και οι υπόλοιπες μηχανές αναζήτησης προσπαθούν να προωθούν το περιεχόμενο που ταιριάζει με τις ανάγκες του κάθε χρήστη ξεχωριστά. Γι’ αυτό τον λόγο, η εμπειρία που έχει ο χρήστης σε ένα site παίζει τον σημαντικότερο ρόλο σε ότι αφορά το SEO. Δηλαδή, όσο πιο χρηστικό είναι ένα site τόσες περισσότερες πιθανότητες υπάρχουν να αποκτήσει και μεγαλύτερη και πιο συγκεκριμένη επισκεψιμότητα.\nΦυσικά, όταν μιλάμε για θέματα SEO και βελτίωσης ιστοσελίδας, γίνεται τεράστια η λίστα με τα πράγματα που πρέπει να γίνουν. Άλλωστε, τα δεδομένα αλλάζουν συνεχώς και είναι σημαντικό να έχουμε κάποιες βασικές αρχές για το που πρέπει να εστιάζουμε.\nΠαρακάτω θα βρείτε τον οδηγό με τις 5 σημαντικότερες λειτουργίες που μπορούν να δώσουν προβάδισμα σε κάθε site.\n1. «Μη με κάνεις να σκέφτομαι»\nΤην πρώτη βασική αρχή της χρηστικότητας ενός site έθεσε ο Steve Krug λέγοντας την πολύ απλή φράση “Don’t make me think”, αναφερόμενος φυσικά στην ανάγκη του χρήστη. Είναι λογικό ότι κάθε επιχείρηση που συνθέτει ένα site θέλει να επικοινωνήσει ένα εύρος περιεχομένου και γι’ αυτόν τον λόγο μπήκε άλλωστε στη διαδικασία να δημιουργήσει το site. Παρόλα αυτά, οι πληροφορίες πρέπει να φτάνουν στον χρήστη όσο πιο εύκολα, γρήγορα και ανώδυνα γίνεται.\nΈνα πολύ απλό κριτήριο που μπορεί να βοηθήσει να κατανοήσουμε έναν χρήστη, είναι ο χρόνος. Οι περισσότεροι από τους χρήστες που θα επισκεφθούν τη σελίδα σας θα είτε θα είναι, παράλληλα, απασχολημένοι με κάτι άλλο, είτε θα έχουν λίγο χρόνο που θα μπορούν να διαθέσουν. Ο δικός σας ρόλος έρχεται όταν πρέπει να φτιάξετε το site με τέτοιον τρόπο που να μπορεί ο καθένας να φτάσει στην πληροφορία που αναζητά μέσα σε πολύ λίγα βήματα.\nMini tip: Φτιάξτε το site σας όσο πιο χρηστικό γίνεται. Μην προσπαθείτε να υποθέσετε τι μπορεί να είναι αυτό που θέλει ο μέσος όρος των χρηστών.\n2. Το Test των 5΄\nΗ βασική ερώτηση που πρέπει να είστε σε θέση να απαντήσετε θετικά είναι: αν έβλεπε την σελίδα ένας άνθρωπος των σπηλαίων, θα μπορούσε να περιηγηθεί σε αυτήν; Με την παραπάνω ερώτηση μπορείτε να μάθετε αν όντως έχετε δημιουργήσει με σωστό τρόπο τη σελίδα σας.\nΟ Donald Miller δίνει, μέσα σε 3 απλές υπο-ερωτήσεις, τον τρόπο για φτάσετε στην απάντηση αυτής της ερώτησης. Για αρχή παίρνετε κάποιον, που δεν έχει ξαναδεί τη σελίδα σας, τον αφήνετε να επεξεργαστεί το site σας για μόλις 5 λεπτά και ύστερα κλείνετε το laptop. Στη συνέχεια του κάνετε τις 3 ερωτήσεις.\n• Τι προσφέρει η επιχείρηση;\n• Πως μπορεί να σε βοηθήσει;\n• Τι χρειάζεται να κάνεις για να αγοράσεις (ένα προϊόν ή υπηρεσία);\nMini tip: Μπορεί ο χρήστης να καταλήξει σε αυτό που χρειάζεται από τη σελίδα μέσα σε 5 λεπτά; Αν όχι υπάρχει μεγάλη πιθανότητα να πρέπει να επανεξετάσετε το site σας.\n3. Το test κάλυψης αναγκών\nΟι χρήστες, πλέον, χρησιμοποιούν το κινητό τους περισσότερο απ’ ότι τον υπολογιστή. Εξαιτίας αυτού, η Google δίνει μεγάλη σημασία στην μέτρηση της συγκεκριμένης λειτουργίας.\nΠιο συγκεκριμένα, υπάρχει μία κλίμακα αξιολόγησης που επικεντρώνεται στους χρήστες κινητών. Γι’ αυτό τον λόγο, είναι σημαντικό να βεβαιωθείτε ότι το site σας είναι βελτιστοποιημένο, ιδιαίτερα για τους χρήστες κινητών τηλεφώνων. Στην περίπτωση που η σελίδα σας δεν πληροί τις κατάλληλες προϋποθέσεις, θα παρατηρήσετε ότι οι χρήστες θα επιστρέφουν στα αποτελέσματα αναζήτησης, με σκοπό να ελέγξουν άλλα sites. Φυσικά, το αποτέλεσμα θα είναι να χάνετε συνεχώς θέσεις στα αποτελέσματα αναζητήσεων.\nMini tip: Σύμφωνα με έρευνα της Google, οι χρήστες κινητών έχουν 5 φορές περισσότερες πιθανότητες να εγκαταλείψουν πιο γρήγορα την προσπάθεια πλοήγησης σε ένα site, που δεν είναι mobile friendly.\nΤο συγκεκριμένο ακρωνύμιο KISS αναφέρεται στην αρχή “Keep it Short and Simple”. Επειδή κανείς δεν θέλει να φτιάξει ένα site που να μην ενθουσιάζει τον χρήστη, συχνά πέφτουμε στην παγίδα να δημιουργήσουμε κάτι πολύπλοκο ή φανταχτερό. Αντιθέτως, όμως, η λογική του KISS υπενθυμίζει ότι ένα απλό και εύχρηστο site είναι πάντα η πιο σοφή επιλογή.\nΜπορείτε εύκολα τηρώντας 4 απλές αρχές να απλουστεύσετε τη λειτουργία της σελίδας σας.\n• Χρησιμοποιείστε σαφής ετικέτες πλοήγησης\n• Επιλέξτε εικονίδια που να συνδέοντα με το γενικό design και το logo της σελίδας\n• Προσπαθήστε να γράφετε με όσο πιο απλό τρόπο γίνεται\n• Αφαιρέστε στοιχεία στη σελίδα σας που δεν είναι απαραίτητα\nMini tip : Προσπαθήστε να είστε όσο πιο άμεσοι και απλοί γίνεται. Επίσης, θυμηθείτε ότι όσο χάνεται από design τόσο περισσότερο κερδίζετε σε λειτουργικότητα και αντίστροφα.\n5. Ο χρήστης δεν διαβάζει λεπτομερώς\nΕίναι ελάχιστοι οι χρήστες που θα διαβάσουν έστω και μία ολόκληρη σελίδα από το site σας. Συνήθως οι χρήστες ψάχνουν κάτι συγκεκριμένο, που τους κάνει να ψάχνουν μόνο γι’ αυτό χωρίς να προσέχουν τις λεπτομέρειες.\nΑπό το 1997, ο Jakob Nielson σε έρευνά του ανέφερε ότι το 79% των χρηστών έριχνε μόνο μια γρήγορη ματιά, σε κάθε νέα σελίδα που εμφανιζόταν μπροστά του. Από την άλλη πλευρά, μόνο το 16% των χρηστών διάβαζε λεπτομερώς ολόκληρη τη σελίδα. Ακόμη, πρόσφατες έρευνες έχουν καταλήξει στα ίδια συμπεράσματα.\nΒάση των παραπάνω δεδομένων, μπορείτε να δημιουργήσετε το site σας με τέτοιον τρόπο ώστε να μπορεί ο χρήστης να «σκανάρει» πιο εύκολα το περιεχόμενος σας. Έτσι, διευκολύνετε τον αναγνώστη ενώ, ταυτόχρονα, του δίνετε τις πληροφορίες εκείνες που θέλετε. Τρία απλά εργαλεία στα οποία μπορείτε να βασιστείτε είναι η χρήση επικεφαλίδων, bold text και αρκετού ελεύθερου χώρου.\nΚαταλήγουμε, λοιπόν, στο συμπέρασμα ότι η λειτουργικότητα παίζει καίριο ρόλο στη δημιουργία ενός site. Η απλότητα είναι το βασικό που θα πρέπει να έχετε στο μυαλό σας καθ΄ όλη τη διάρκεια προετοιμασίας του site. Τέλος, αυτό που θα καταφέρετε θα είναι να μπορούν οι χρήστες να περιηγηθούν στη σελίδα σας εύκολα, γρήγορα και κυρίως παίρνοντας το μήνυμα που θέλετε να περάσετε.\nDIGITAL MARKETINGSEOΙΣΤΟΣΕΛΙΔΕΣΚΑΤΑΣΚΕΥΗ ΙΣΤΟΣΕΛΙΔΩΝ


Βεροιώτης: Συμβουλές για διακοπές χωρις... απρόοπτα!\nΣυμβουλές για διακοπές χωρις... απρόοπτα!\nΟι διακοπές «κρύβουν» κινδύνους για την υγεία αλλά και για σοβαρά ατυχήματα, ακόμη και για ακρωτηριασμούς. Το Κέντρο Προστασίας Καταναλωτών (ΚΕΠΚΑ) έχει δεχτεί καταγγελίες για σοβαρά ατυχήματα που συμβαίνουν το καλοκαίρι από διάφορα ακατάλληλα προϊόντα. Να σημειωθεί ότι ύστερα από ερώτημα του ΚΕΠΚΑ η Γενική Γραμματεία Καταναλωτή ζήτησε αμέσως από τα Τμήματα Εμπορίου Περιφερειακών Ενοτήτων όλης της Ελλάδος να διενεργήσουν ελέγχους σε καταστήματα με εποχικά είδη, είδη camping, πολυκαταστήματα.\nΟι βασικές συμβουλές του ΚΕΠΚΑ για να περάσουν όλοι ευχάριστες διακοπές είναι:\n• Σε περίπτωση τραυματισμού δεν είναι απαραίτητος ο αντιτετανικός ορός, εφόσον έχουμε κάνει το αντιτετανικό εμβόλιο και η τελευταία δόση έχει γίνει τα τελευταία πέντε χρόνια.\n• Ένα μικρό ταξιδιωτικό φαρμακείο είναι απαραίτητο να περιέχει: φυτικό εντομοαπωθητικό, κρέμα, τζελ ή stick για τσιμπήματα από κουνούπια, μέλισσες ή επαφή με μέδουσες και φυτά, αντηλιακό γαλάκτωμα σώματος, καταπραϋντική κρέμα για τα ηλιακά εγκαύματα, βαμβάκι, οξυζενέ, ιώδιο, αποστειρωμένες γάζες, υποαλλεργικούς αυτοκόλλητους μικροεπιδέσμους, υποαλλεργικές αυτοκόλλητες ταινίες, αντιβιοτική σκόνη και αλοιφή, κάποιο σκεύασμα για τη ναυτία.\n• Δεν χαϊδεύουμε άγνωστα ζώα, για να αποφύγουμε σοβαρά νοσήματα (λύσσα, πανώλη) και δαγκώματα.\n• Αποφεύγουμε τις σεξουαλικές σχέσεις με αγνώστους και σε αντίθετη περίπτωση χρησιμοποιούμε πάντοτε προφυλακτικά για ελάττωση του κινδύνου μετάδοσης του HIV κι άλλων ασθενειών.\n• Μεγάλη προσοχή απαιτείται για τυχόν αλλεργίες. Ένα απλό τσίμπημα μέλισσας μπορεί να προκαλέσει ακόμα και θάνατο.\n• Η καλύτερη προστασία που μπορούμε να προσφέρουμε στα παιδιά μας είναι να τους μάθουμε να κολυμπούν. Μέχρι τότε, όταν μπαίνουν στο νερό, πρέπει να φορούν απαραιτήτως σωσίβιο.\n• Πριν κάνουμε βουτιές, ελέγχουμε το βάθος του νερού.\n• Δεν κολυμπάμε σε περιοχές που έχουν κίνηση (φουσκωτά, τζετ σκι κ.λπ.).\n• Δεν κολυμπάμε, αν δεν έχουν περάσει 3-4 ώρες από το προηγούμενο γεύμα.\n• Δεν κολυμπάμε σε θάλασσες που δεν γνωρίζουμε και δεν απομακρυνόμαστε από τις ακτές.\n• Όταν βρισκόμαστε σε πισίνα, προσέχουμε τα παιδιά, μη γλιστρήσουν και πέσουν στο νερό.\n• Δεν επιτρέπουμε σε παιδιά που δεν ξέρουν κολύμπι να παίζουν σε νεροτσουλήθρες.\n• Δεν πρέπει να χρησιμοποιούμε τις νεροτσουλήθρες, έχοντας στην αγκαλιά μας μικρά παιδιά.\n• Για να κάνουμε σκι, πρέπει να έχουμε εκπαιδευτεί.\n• Δεν αφήνουμε μικρά παιδιά να ανεβαίνουν σε ρυμουλκούμενα φουσκωτά.\n• Το windsurfing (ιστιοσανίδα) απαιτεί μεγάλη εξάσκηση. Δεν είναι μόνο επικίνδυνο για έναν αναβάτη χωρίς εμπειρία, αλλά και για τους λουόμενους.\n• Δεν κάνουμε windsurfing, ούτε παίζουμε, με ρυμουλκούμενα φουσκωτά ή με ιπτάμενες σανίδες, αν δεν γνωρίζουμε καλό μπάνιο.\n• Αν οδηγούμε μηχανοκίνητο πλοιάριο, τζετ σκι κ.λπ., φορούμε πάντοτε και εμείς και οι συνεπιβάτες μας σωσίβιο. Δεν οδηγούμε υπό την επήρεια αλκοόλ. Δεν αναπτύσσουμε ταχύτητα σε σημεία που υπάρχουν λουόμενοι.\n• Η οδήγηση των τζετ σκι είναι δύσκολη. Δεν πρέπει να χρησιμοποιούνται από παιδιά και νέους κάτω των 18 ετών. Πρέπει να εκπαιδευτούμε, πριν οδηγήσουμε τζετ σκι.\n• Όλα τα θαλάσσια αθλήματα (καταδύσεις, κολύμπι με αναπνευστήρα, κανό, υποβρύχιο ψάρεμα και όλα όσα αναφέρονται παραπάνω) απαιτούν εξάσκηση και τήρηση συγκεκριμένων κανόνων ασφαλείας. Ας ενημερωθούμε, για να χαρούμε το καλοκαίρι.\n• Δεν καθόμαστε με τις ώρες στον ήλιο.\n• Όσοι σκοπεύουμε να οδηγήσουμε μετά την επίσκεψη στη θάλασσα, αποφεύγουμε την υπερβολική έκθεση στον ήλιο, γιατί υπάρχει περίπτωση να μας προκαλέσει ζαλάδες.\nστις 7/22/2016 09:51:00 μ.μ.


Greekvolley.gr - Το μήνυμα Χαρδαλιά για το άνοιγμα του ερασιτεχνικού αθλητισμού: Τα rapid test δεν αρκούν\nΤετάρτη, 4 Νοεμβρίου 2020 - 19:45\nΑπαντώντας σε ερώτηση του News4Health kατά τη χθεσινή (3/11) ενημέρωση για τον κορονοϊό, ο Υφυπουργός Πολιτικής Προστασίας, Νίκος Χαρδαλιάς, εξήγησε τι χρειάζεται για να δοθεί το πράσινο φως για την επανεκκίνηση του ερασιτεχνικού αθλητισμού μέσα στον Νοέμβρη.\nΟ Υφυπουργός Πολιτικής Προστασίας υποστήριξε, πάντως, πως η Πολιτεία είναι ανοιχτή στις όποιες προτάσεις αρκεί να διασφαλίζεται η Δημόσια Υγεία.\nΠρόσθεσε, όμως, ότι δεν είναι αρκετή η διενέργεια rapid test από τα ερασιτεχνικά σωματεία για να επιτραπεί ο αθλητισμός σε αυτό το επίπεδο. Για να συμβεί αυτό πρέπει να εξασφαλιστεί ο μοριακός έλεγχος. Θυμίζουμε ότι τα rapid test είναι πιο φθηνα αλλά λιγότερο ακριβή στη διάγνωσή τους σε αντίθεση με ό,τι ισχύει με τον μοριακό έλεγχο.\n«Εμείς είμαστε ανοιχτοί στη συζήτηση. Στη Super League 1 εφαρμόζονται κάποια πρωτόκολλα τα οποία είναι ευρωπαϊκά, με testing μοριακού ελέγχου κάθε εβδομάδα σε όλους τους αθλητές και όλους τους συνοδούς. Ανοιχτοί είμαστε και στη Super League 2 και στις εθνικές κατηγορίες και του χάντμπολ και του βόλεϊ και όλων των υπολοίπων αλλά χωρίς εκπτώσεις στη δημόσια υγεία. Είμαστε εδώ για να μας υποβάλλουν συγκεκριμένες προτάσεις με συγκεκριμένα πρωτόκολλα, τα οποία όμως θα πρέπει να ακολουθούν ακριβώς τα πρωτόκολλα που εφαρμόζονται και στην περίπτωση της Super League 1. Όχι με διάφορα rapid test επειδή είναι φτηνά αλλά με μοριακό έλεγχο. Είμαστε έτοιμοι και ανοιχτοί σε αυτή τη συζήτηση διότι όπως είπα από την πρώτη στιγμή τα μέτρα είναι δυναμικά, τα αντανακλαστικά μας είναι άμεσα διότι αυτή είναι η ευθύνη μας απέναντι στα πραγματικά δεδομένα» ανέφερε χαρακτηριστικά .\nΠερισσότερα σε αυτή την κατηγορία: « Ο αθλητισμός στέλνει το δικό του μήνυμα: “Block the Disease”, «Μην Αμελείς!». Τα κορίτσια του βόλεϊ στέλνουν το δικό τους μήνυμα: Save Greek Volleyball »


Στη Χώρα της Λήθης: Διορθωτικές κινήσεις...\n... προς το χειρότερο ή προς το καλύτερο:\nΗ Ελληνική Στατιστική Υπηρεσία (ναι, εκείνη που φούσκωσε το έλλειμμα για να υπαχθούμε στο ΔΝΤ) δεν επικύρωσε την περσινή απογραφή, με αποτέλεσμα να ψηφίζουμε με παλιούς εκλογικούς καταλόγους! Ο γνωστός εκλογολόγος Ηλίας Νικολακόπουλος υπολογίζει τους ψηφοφόρους σε 8,3 εκατομμύρια, ενώ στους καταλόγους είναι εγγεγραμμένοι 9,8 εκατομμύρια. Αυτοί που περισσεύουν μάλλον βλέπουν τα ραδίκια ανάποδα, αλλά συνυπολογίζονται κάθε φορά στο ποσοστό της αποχής! (εφημ. Ποντίκι / 17.5.12)\nΈπειτα από 13 ολόκληρα χρόνια, το Περιφερειακό Συμβούλιο Αττικής αποφάσισε ομόφωνα να καταβάλει αποζημιώσεις 13 εκατομμυρίων ευρώ από πόρους της περιφέρειας στους συγγενείς των 39 θυμάτων της Ρικομέξ. Ταυτόχρονα θα διερευνήσει τη δυνατότητα άσκησης ενδίκων μέσων κατά παντός φυσικού ή νομικού προσώπου που εμπλέκεται στην υπόθεση, όπως η Πολεοδομία Ανατολικής Αττικής, η οποία εξέδωσε το 1984 την άδεια για την ανέγερση του εργοστασίου σε μπαζωμένο ρέμα. Άραγε αν και όταν ξεμπερδέψει με τα δικαστήρια, θα καταφέρει να πάρει πίσω τα λεφτά από τους υπαλλήλους που δωροδοκήθηκαν για να βγάλουν την άδεια ή θα έχουν στο μεταξύ πεθάνει;\nΟ περιφερειάρχης Γ. Σγουρός ζητούσε από το υπουργείο να καταβάλει τις αποζημιώσεις, επειδή οι παραλείψεις της πολεοδομίας έγιναν την εποχή που η υπηρεσία ανήκε στο κράτος κι όχι στην αυτοδιοίκηση.\nΤελικά, η περιφέρεια αποδέχτηκε την ευθύνη να καταβάλει το ποσό των αποζημιώσεων, το οποίο σύμφωνα με τον Γ. Σγουρό προέρχεται από κονδύλι που προοριζόταν για έργα υποδομής στο λεκανοπέδιο της Αττικής. «Το επιπρόσθετο βάρος της ευθύνης για τα έργα που δεν θα πραγματοποιηθούν και προορίζονταν για την ανάπτυξη και τους πολίτες της Αττικής χρεώνεται για άλλη μια φορά στη Κεντρική Διοίκηση και στο υπ. Οικονομικών», τονίζει μεταξύ άλλων ο περιφερειάρχης.(http://www.e-go.gr/news/article.asp?catid=17826&subid=2&pubid=129041383). Άλλος ένας λόγος που οι δρόμοι και τα πεζοδρόμιά μας έχουν τα χάλια τους!\n(του Πάνου από το Ποντίκι)\nΗ "παραίνεση" της Μέρκελ να εκλέξουμε "λειτουργική κυβέρνηση" και να κάνουμε δημοψήφισμα για την παραμονή μας στο ευρώ αποδεικνύει ότι δεν μπορούν να μας διώξουν εκείνοι. Η μόνη τους ελπίδα είναι να φύγουμε μόνοι μας. Παρ' όλα αυτά, το ΠΑΣΟΚ και η ΝΔ συνεχίζουν απτόητοι τον εκβιασμό.\nΣτις 8 Μαΐου είχα γράψει ότι στο μαρτυρικό Δίστομο η Χρυσή Αυγή πήρε 79 ψήφους ή 3,48%. Αυτό το ποσοστό -που είναι ανακριβές αφού συμπεριλαμβάνει και την κοινότητα Άσπρα Σπίτια όπου ζουν εσωτερικοί μετανάστες- έγινε κυριολεκτικά λάστιχο και έφτασε το 6% (335 ψήφοι), δίνοντας την ευκαιρία στους νεοναζί να κοκορεύονται και να μιλούν για προεκλογική συγκέντρωση μεγαλύτερη εκείνης του Καμμένου.\nΟι Διστομίτες προσπάθησαν να αποδείξουν ότι δεν είναι ελέφαντες, αλλά μόνο το "Ποντίκι" της περασμένης Πέμπτης τούς αφιέρωσε ολοσέλιδο άρθρο. Πρώτα πρώτα, καμία συγκέντρωση δεν επέτρεψαν οι κάτοικοι να γίνει. Δεύτερον, ο δήμος είναι καλλικρατικός και συμπεριλαμβάνει την Αράχοβα και την Αντίκυρα, οι οποίες πράγματι έδωσαν μεγάλο ποσοστό, 7,47 και 7,87% αντίστοιχα (γιατί δεν ξαφνιάζομαι;). Το γεγονός επιβεβαίωσε με επίσημη ανακοίνωση και ο Δήμαρχος.\nΣυνεπώς, οι Διστομίτες δεν ατίμασαν τους νεκρούς τους. Τα υπόλοιπα είναι εκ του πονηρού.\nΟ Αντωνάκης μαζεύει κάθε ξέμπαρκο και διαγραμμένο που περνάει από τη Συγγρού. Δεν ξέρω αν θα του βγει σε καλό, δεδομένου ότι η Ντορούλα ήταν εξαρχής υπέρ του Μνημονίου και πολλοί νεοδημοκράτες ψηφοφόροι τη σιχαίνονται για αυτό. Κάποιοι είπαν πως για κάθε ψήφο που θα κερδίσει με τη Ντόρα στη ΝΔ, θα χάσει άλλες πέντε!\nΤην ίδια στιγμή, ο Μιχελάκης προτείνει ντιμπέιτ Σαμαρά-Τσίπρα, ο ΣΥΡΙΖΑ το βρίσκει ενδιαφέρον, αλλά το ΠΑΣΟΚ παθαίνει υστερία. Θα γελάσει κάθε Πικραμμένος τις επόμενες μέρες!\n(Του Πάνου από το Ποντίκι, βεβαίως βεβαίως)\nΑκούσαμε εμβρόντητοι χθες στην ΕΤ3 τον Γ. Πεταλωτή (τον θυμάστε;) να λέει με το γνωστό επηρμένο ύφος του, "δώσαμε το δικαίωμα στους δανειστές μας να ανακατεύονται στα εσωτερικά μας", προκαλώντας την έκρηξη της Ζωής Κωνσταντοπούλου -την οποία προσωπικά δεν συμπαθώ ιδιαίτερα, αλλά είναι η μοναδική στον ΣΥΡΙΖΑ που μπορεί να αντιμετωπίσει αποτελεσματικά το θράσος των πασόκων.\nΚαι μια ωραιότατη φωτογραφία που κυκλοφορεί, με τίτλο "Δεν το έκανα εγώ. Ο ΣΥΡΙΖΑ":\nΑναρτήθηκε από Λωτοφάγος στις 19.5.12\n1. Το κόλπο με την απογραφή (διατήρηση περισσότερων εδρών στην ύπαιθρο όπου, παγίως, η δεξιά «τα πάει καλλίτερα») είναι παμπάλαιο. Ανάγεται στην εποχή του «εθνάρχη» Καραμανλή που το 1956 (αλλά και το 1958 και το 1961) χρησιμοποιούσε την ...προπολεμική απογραφή και όχι του 1951.\nΓια την ιστορική ακρίβεια πάντως, αυτό δεν έχει με το "τρέχον" εκλογικό σύστημα καμμιά επίδραση στην κατανομή των εδρών μεταξύ των κομμάτων.\n2. Περιφέρεια κατά «κεντρικής» Διοίκησης, ως προς τις αποζημιώσεις Ρικομέξ: Για ένα "θεαθήναι" ζούμε...\nΌσο για την επιστροφή δωροδοκιών από ...πεθαμένους δωροδοκηθέντες μην ταράζεσαι, Λωτοφάγε!\nΜιά απλή νομοθετική ρύθμιδση είναι: Εκποίηση κληροδοτηθέντων, ως προϊόντων εγκλήματος.\n3. «Κύκλοι» της Μέρκελ διάψευσαν ότι μάς (στον ΠτΔ δηλαδή...) έγινε υπόδειξη για δημοψήφισμα.\nΑν υποψιαστώ ότι δεν μαγνητοφωνούνται -επισήμως, ως πάγια τακτική, έ!- οι διακρατικές συνομιλίες, θα πεθάνω...\n4. Ντόρα και λοιπές πατριωτικές δυνάμεις: Αν είχε μείνει κανείς που να θεωρεί τον Σαμαρά συνεπή και έντιμο πολιτικό... τώρα έχασε κάθε δικαιολογία.\nΠλην αυτής της απολύτου ηλιθιότητας.\n5. Είναι μακρουλοπρόσωπη η Ζωή, δεν λέω... Κι εγώ τις στρογγυλοπρόσωπες προτιμώ. Έχει όμως άριστη ...σκηνική παρουσία.\nΚαι, by the way, που θά 'λεγε κι ο αγγλομαθής Κίμων, ο πατέρας της (και παλαιόθεν φίλος μου) Νίκος πρώτος -και πολύ σωστά!- σημείωσε ότι έπρεπε να συγκληθεί η Βουλή για να μπορεί μετά να την "διαλύσει" ο ΠτΔ.\nΠράγμα που "σημειολογεί" ότι καθόλου δημοκρατική δεν είναι η συνταγματική διαδικασία των «διερευνητικών εντολών» μέσω των "αρχηγών" των κομμάτων... και όχι μέσω της ΙΔΙΑΣ της ΒΟΥΛΗΣ !!!\nΉδη ο όρος "αρχηγοί" και όχι "πρόεδροι" π.χ. αντανακλά το «ενός ανδρός αρχή» που μάς πλασσάρουν ως δημοκρατία, τρομάρα μας.\nΓια περισσότερα περάστε από το κονάκι μου.\nένα κουβάρι άλυτο με την αστική έννοια του όρου η Ελλάδα..\nΑπίθανο το γατούλι της φωτογραφίας!!!\n1. το πρόβλημα με την παλιά απογραφή δεν είναι η κατανομή των εδρών, αλλά η πλασματική αύξηση της αποχής.\nΦαίνεται ότι απέχουν από τις εκλογές άνθρωποι που έχουν μεταναστεύσει ή πεθάνει.\n2. Εδώ δεν έγιναν κατασχέσεις από περιουσίες ζωντανών, θα γίνουν από πεθαμένων;\n3. Η Μέρκελ λέει όχι, η Bild λέει ναι. Επιλέγεις ποιον θα πιστέψεις.\n4. Συμφωνώ απολύτως.\n5. Το ότι δεν συμπαθώ την Κωνσταντοπούλου δεν έχει να κάνει με το σχήμα του προσώπου της.\nΜήπως θυμάσαι τι είχε γίνει με τη Βουλή το 1989;\n@ Το κουβάρι έγινε ακόμα πιο μπερδεμένο τις τελευταίες 3 μέρες, Ακράτ.\n@ Ναι, είναι καταπληκτικό, φίλη κ.κ.! Τα συγχαρητήριά μου σε όποιον τράβηξε τη φωτογραφία.